
ACTA APOSTOLICAR SEDIS 


COMMENTARIUM OFFICIALE 


ACTA PII PP. XI 


SACRUM CONSISTORIUM 


I 


Die 21 iunii 1926, in Palatio Apostolico Vaticano habitum est Consi- 
storium secretum, cuius acta ex ordine referuntur: 


I, — CAMERARIATUS SACRI COLLEGII 


Victorius Amadeus Card. Ranuzzi de Bianchi detulit reddiditque 
perulam Sacri Collegii 8. R. E. Cardinalium SSmo Diio Nostro Papae, 
qui eam tradidit Donato Card. Sbarretti pro hoc anno eiusdem Sacri 
8S. R. E. Cardinalium Collegii Camerario. 


Il. — ALLOCUTIO SSMI D. N. PII PP. XI 
CREATIO ET PUBLICATIO 8S. R. E. CARDINALIUM 


VENERABILES FRATRES 


Antequam hodie sacrum Collegium vestrum suppleamus et 
de novorum cooptatione Episcoporum curemus, Orientalis Eccle- 
siae tale occurrit negotium, in quo interponenda auctoritas sit 
Apostolici muneris. Cum enim, ut nostis, venerabilis frater 
Demetrius Cadi, Patriarcha Antiochenus Graecorum. Melchita- 
rum, quinto ac vicesimo die mensis octobris, superiore anno, 
Damasci repente ex vita cessisset — quem quidem virum, virtu- 
tibus et recte factis insignem, sui omnes complorarunt et in supe- 
riore Consistorio Nosmet dolendo dilaudandoque commemora- 

vimus; — cum praeterea, paucis post illius obitum diebus, vene- 
rabilem fratrem Maximum Saigh, Archiepiscopum eiusdem ritus 
Tyrensem, delegissemus, qui vacantem Patriarchatum Vicarius 
Apostolicus regundum susciperet, mox ipsi commisimus, ut Syno- 
dum novo Patriarchae canonice eligendo rite indiceret coetibus- 
que auctoritate Nostra praeesset. Die septimo mensis decembris 
in monasterio Basiliano Sancti Salvatoris, quod est in oppido 
Sarba, coepta haberi Synodus; Episcopi eius ritus cum universi 
coivissent, postridie dixere Patriarcham venerabilem fratrem 
Cyrillum Mogabgad, Archiepiscopum Graecorum Melchitarum 
Mariannensem. Subinde Episcopi, qui suffragia tulerant, officiosis- 
simas ad Nos dedere litteras, quibus, re enarrata, rogabant, ele- 
ctionem a se peractam ratam haberemus: quod ipsum Patriarcha 
novensilis per epistulam observantiae plenam, addita catholicae 
fidei professione, imploravit. 

Totius cognitionem rei venerabilibus fratribus Cardinalibus 
e sacro Consilio Ecclesiae Orientalis negotiis praeposito, ut mos 
est, detulimus; iidemque, omnibus probe perpensis, Episcoporum 
illorum postulationi concedendum censuerunt. Etenim Patriarcha 
electus, ab inito ante annos septem ac viginti pastcrali munere, 
studiose gregi praefuit suo; per montana archidioecesis loca ludos 
pueris iuvenibusque instituendis itemque sacella in communem 
pietatis usum e solo excitavit; qua vero est et ingenii praestan- 
tia et alacritate ac vigore animi, catholicae Ecclesiae adversa- 
rios, qui falsa sua opinionum commenta vulgo disseminarent, 
acriter oppugnavit. Cum is igitur de se Nobis ac nationi suae 
bonam spem afferat, eundem in Patriarcham Antiochenum Grae- 
corum Melchitarum confirmare eique Pallium de corpore beati 
Petri sumptum conferre statuimus. 

Itaque, auctoritate omnipotentis Dei, sanctorum Apostolo- 
rum Petri et Pauli ac Nostra, confirmamus ratamque habemus 
electionem seu postulationem a venerabilibus fratribus Episcopis 
Graeco-Melchitis factam de persona vencrabilis fratris Cyrilli 
Mogabgad, eumque, a vinculo absolutum quo Ecclesiae Marian- 
nensi Melchitarum adstrictus ad hunc diem tenebatur, pracfici- 

mus in Patriarcham Ecclesiae Antiochenae Graecorum Melchi- 
tarum, prout in decreto et schedulis Consistorialibus exprimetur: 
contrariis non obstantibus quibuslibet. In Nomine Patris et 
Filii $8 et Spiritus 44 Sancti. Amen. 

Iam nunc, Venerabiles Fratres, cura et cogitatione ad amplis- 
simum Ordinem vestrum conversa, sacrae honore Purpurae lectos 
viros duos augere volumus, qui, deditéa Ecclesiae Curiaeque 
Romanae diligenti satis diu opera, ut bonorum laudem, sic No- 
stram sibi conciliavere voluntatem. 


Hi sunt: 


ALoysIus CapoTosti1, Episcopus tit. Thermensis, Adiutor 
a Secretis sacri Consilii de disciplina Sacramentorum; 


CAROLUS PEROSI, Supremae S. Officii Congregationis Adsessor. 


Quid vobis videtur? 


Itaque, auctoritate omnipotentis Dei, sanctorum Apostolo- 
rum Petri et Pauli ac Nostra, creamus et publicamus Sanctae 
Romanae Ecclesiae Cardinales 


EX ORDINE PRESBYTERORUM 


ALOYSs1UM CAPOTOSTI ; 


EX ORDINE DIACONORUM 


CAROLUM PEROSI. 


Cum omnibus dispensationibus, derogationibus ac clausulis 
necessariis et opportunis. In Nomine Patris Ret Filii § et 
Spiritus $4 Sancti. Amen. 

Sequitur, ut viduatis Ecclesiis consulamus. 

Ill. OPTIO ECCLESIAE SUBURBICARIAE 


Michael Card. Lega, dimisso titulo Sancti Eustachii, optavit Ecclesiam 
suburbicariam Tusculanam, ac deinde Consistoriali aula egressus est. 


IV. — PROVISIO ECCLESIARUM 


Tum Beatissimus Pater panditam optionem benigno favore prosequi 
intendens, Ecclesiae Tusculanae providit de praefato Michaele S. R. E. 
Presbytero Cardinali Lega, praeficiens eum in Episcopum et Pastorem. 

Eoque in aulam iterum ingresso, qui suum locum petiit ultimum inter 
Cardinales ordinis episcopalis, Ssmus Ecclesiarum propositionem ita pro- 
secutus est: 


Titulari episcopali Ecclesiae Cusensi praefecit R. P. D. loannem Bapti- 
stam Penon, hactenus Episcopum Molinensem. 


Cathedrali Ecclesiae Cuneensi, quam univit «in personam » cum Fos- 
sanensi, R. P. D. Quiricum Travaini Episcopum Fossanensem. 


Cathedrali Ecclesiae Richmondiensi, R. P.D. Andream Iacobum Brennar 
hactenus Episcopum Tapsitanum. 


Cathedrali Ecclesiae Fluminensi, nuper erectae, R. P. D. Isidorum Sain, 
Abbatem Ordinis S. Benedicti Congregationis Cassinensis a primitiva obser- 
vantia, hactenus eiusdem Ecclesiae Fluminensis Apostolicum Administra- 
torem. 


Cathedrali Ecclesiae Bosanensi, R. D. Philippum Mantini. 


Cathedrali Ecclesiae Carnutensi, R. D. Rodulphum Octavium Harscouét, 
Anneciensis dioecesis Vicarium generalem. 


Cathedrali Ecclesiae Sagiensi, R. D. Octavium Pasquet, Secretarium 
generalem Curiae Constantiensis. 


Cathedrali Ecclesiae Derriensi, R. D. Bernardum O’Kane, parochum 
loci Maghera in dioecesi Derriensi. 


Cathedrali Ecclesiae Pharensi, R. D. Michaelem Pusi¢, parochum S. Petri 
in Brazza, eiusdem dioecesis Pharensis. 
Cathedrali Ecclesiae Lacus Salsi, R. D. loannem Mitty, parochum eccle- 


siae S. Lucae in civitate Neo-Eboracensi. 


Cathedrali Ecclesiae Menevensi, R. D. Franciscum Vaughan, parochum 
loci Barry in archidioecesi Cardiffensi. 

Denique ratas se habere dixit promotiones et electiones canonice factas 
in Synodo Episcoporum Maronitarum, nimirum: 


— KR. D. Eliae Scedid, Procuratoris in Urbe Patriarchae Maronitarum, 
ad Ecclesiam titularem archiepiscopalem Cyrrhensem Maronitarum, depu- 
tati in Vicarium Patriarchalem Botryensem Maronitarum; 


— R. D. Eliae Riscia, Officialis Curiae Patriarchalis Maronitarum, ad 
Ecclesiam titularem archiepiscopalem Nazarenam Maronitarum. 


Insuper alios per Apostolicas sub plumbo Litteras iam renunciatos sacro- 
rum Antistites publicavit 


ARCHIEPISCOPOS: 
Hierapolitanum in Phrygia, Ludovicum Couppé, iam Episcopum Le- 
riensem. 


Sebastensem, Georgium Iosephum Caruana, iam Episcopum 8. Ioannis 
Portoricensis, Delegatum Apostolicum in insulis Antillis et in Republica 
Mexicana. 


Ratiarensem, Gustavum Carolum Mutel, iam Episcopum Mopsuestia- 
num. 


Mariamitanum, titulo pro hac vice evecto, Dionysium O’Connell, iam 
Episcopum Richmondiensem. 


Irenopolitanum in Isauria, titulo pro hae vice evecto, Eduardum 
Mooney, Delegatum Apostolicum in Indiis Orientalibus. 


Aeniensem, titulo pro hae vice evecto, Petrum Mankowski, iam Episco- 
pum Camenecensem. 


Philippopolitanum, Ioannem Petrum Rey, iam Archiepiscopum To- 


kiensem. 
Mechliniensem, Ilosephum Ernestum Van Roey. 
Scythopolitanum, Franciscum Karevicz, iam Episcopum Samogitiensem. 


Sardicensem, losephum Fietta, Internuntium Apostolicum in America 


Centrali. 


Kaunensem, sede nuper evecta ad metropolitanam, Iosephum Skvire- 


ckas, iam Episcopum Ceramensem. 

Oregonopolitanum, Eduardum Howard, iam Episcopum Isauriensem. 


Mutinensem, Abbatem Nonantulanum, Tosephum Antonium Ferdinan- 
dum Bussolari. 


Milevitanum, titulo pro hac vice evecto, Acacium Chacon, Coadiutorem 
cum iure futurae successionis R. P. D. Antonii Raymundi de Silva, Archie- 
piscopi Emeritensis in Indiis. 


EPISCOPOS: 


Acalyssensem, Aloisium Tardy, Vicarium Apostolicum Gabonensem. 
Centuriensem, Iosephum Perrachon, Vicarium Apostolicum de Kenya. 


Gedanensem, nuper erecta dioecesi, Eduardum O’Rourke, iam Episco- 
pum Pergamensem. 


Syenensem, Norbertum Klein, iam Episcopum Brunensem. 
Archelaidensem, Arcturum Jara, Vicarium Apostolicum Magellanensem. 


Daniensem, Gregorium Lakota, Auxiliarem R. P. D. Iosaphat Iosephi 
Kocylowskyj, Episcopi Premisliensis Latinorum. 


Methonensem, Salvatorem Meo. 


Barcaeensem, Alfridum Odilon Comtois, Auxiliarem R. P. D. Francisci 
Xaverii Cloutier, Episcopi Trifluvianensis. 


Lundensem, Ioannem Norton, Coadiutorem cum iure futurae succes- 
sionis R. P. D. Michaelis O’Farrell, Episcopi Bathurstensis. 


Saliensem, Richardum Ryan, iam Episcopum Geraldtonensem. 
Sancti Claudii, Rambertum Faure. 


Coadiutorem cum iure futurae successionis R. P. D. Caroli Gibier, Epi- 
scopt Versaliensis, Beniaminum Roland-Gosselin, Episcopum titularem 
Mosynopolitanum. 


Echinensem, Franciscum Iosephum Seminara, iam Episcopum Can- 
diensem. 


Lerensem, Henricum Valtorta, Vicarium Apostolicum de Hong-Kong. 


Mylasensem, Franciscum Mariam Kelly, Auxiliarem R. P. D. Patritii 
Richardi Heffron, Episcopi Winonensis. 

Ancusensen, Iosephum Guadalupe Ortiz y Lopez, iam Episcopum de 
Chilapa, Auxiliarem R. P. D. Ioannis Herrera y Pyfia, Archiepiscopi Mon- 
tereyensis. 


Quinquecclesiarum, Franciscum Virdag. 
Nicensem, Ludovicum Ricard, iam Episcopum Marcianensem. 
Rossensem, Iacobum Roche. 


Telsensem et Praelatum nullius Klaipédensem, nuper erectis dioecesi 
et praelatura, Iustinum Staugaitis. 


Pamevézensem, nuper erecta dioecesi, Casimirum Paltarokas. 
Vilkaviskensem, nuper erecta dioecesi, Antonium Kara&. 
Kaisedorensem, nuper erecta dioecesi, Iosephum Kukta. 


Tidditanum, Miecislaum Reinys, Coadiutorem cum iure futurae suc- 
cessionis R. P. D. Antonii Kara’, Episcopi Vilkaviskensis. 


Trallianum, Eugenium Crépin, Auxiliarem Ernesti 8. R. E. Card. Du- 
bois, Archiepiscopi Parisiensis. 


Coricensem, Franciscum Salis-Seewis, Auxiliarem R. P. D. Antonii 
Bauer, Archiepiscopi Zagabriensis. 


Ceramensem, Ioannem Hillebrand, Auxiliarem R. P. D. Gasparis Klein, 
Episcopi Paderbornensis. 


Comensem, Adulphum Pagani. 
Tarquiniensem et Centumcellarum, Aemilium Cottafavi. 


Zaraitanum, Henricum Dubuc, Coadiutorem cum iure futurae succes- 
sionis R. P. D. Agathi Philippi Alvarado, Episcopi de Barquisimeto. 


Aquensem, Laurentium Del Ponte, iam Episcopum Oropensem. 
Fussalensem, Theodorum Labrador, Vicarium Apostolicum de Funing. 


Mopsuestianum, Iosephum Gotthard, Vicarium Apostolicum de Wind- 
hoek. 


Peracta Ecclesiarum provisione, Beatissimus Pater primum recepit 
juramentum praestitum a Card. Michaele Lega: deinde postulationem pro 
Pallio Patriarchalis Ecclesiae Antiochenae Maronitarum benigne admisit. 


256 Acta Apostolicae Sedis - Commentarium Offciale 


II 
CONSISTORIUM PUBLICUM 


Feria V, die 24 iunii 1926, in Aula supra Porticum Basilicae Vaticanae, 
fuit Consistorium Publicum in quo Beatissimus Pater rubrum Pontifi- 
calem Galerum solemniter imposuit Cardinali 


BONAVENTURAE CERRETTI 


a Se creato in Consistorio secreto diei 14 decembris 1925, ac etiam Car- 
dinalibus 


ALOYSIO CAPOTOSTI, 
CAROLO PEROSI, 


creatis et publicatis in Consistorio secreto superioris feriae secundae. 

Interea per advocatum Sacri Consistorii Albertum Guidi, pro tertia 
et ultima vice peroratio fiebat Causae ven. Servi Dei Marci ab Aviano, 
sacerdotis professi Ordinis Fratrum Minorum Capuccinorum. 


III 


I. — PROVISIO ECCLESIARUM 


Publico Consistorio peracto, habitum est in consueta Aula Palatii Apo- 
stolici Consistorium secretum, in quo postquam Beatissimus Pater os supra- 
dictis novis Cardinalibus, ut de more, clausisset, sequentes proposuit Eccle- 
sias, videlicet : 


Metropolitanae Ecclesiae Gnesnensi et Posnaniensi, sedibus invicem per- 
peltuo unitis, praefecit R. P. D. Augustum Hlond, hactenus Episcopum 
Katovicensem. 

Metropolitanae Ecclesiae Vilnensi, R. P. D. Romualdum Jatbrzykowski, 
hactenus Episcopum Lomzensem. 


Titulari archiepiscopali Ecclesiae Corinthiensi, R. P. D. Ludovicum 
Petit, hactenus Archiepiscopum Atheniensem. 


Titulari archiepiscopali Ecclesiae Seleuciensi in Syria, R. P. D, Fernan- 
dum Cento, hactenus Episcopum Jaciensem. 


Titulari archiepiscopali Ecclesiae Limisensi, titulo pro hac vice evecto, 
R. P. D. Franciscum Maffei, hactenus Episcopum Laquedoniensem. 

Titularit archiepiscopali Ecclesiae Pessinuntinae, R. P. D. Nicolaum 
Giannattasio, hactenus Episcopum Neritonensem. 

Titulari episcopali Ecclesiae Pergamensi, R. P. D. Fabium Berdini, 
hactenus Episcopum Caesenatensem. 

Titulari episcopali Ecclesiae Philadelphiensi, R. P. D. Aloysium Maz- 
zini, hactenus Episcopum Anagninum, quem deputavit Auxiliarem 
R. P. D. Iosephi Scatti, Episcopi Savonensis et Naulensis. 

Cathedrali Ecclesiae Lomzensi, R. P. E. Stanislaum Lukomski, hacte- 
nus Episcopum titularem Siccensem. 


Cathedrali Ecclesiae Katovicensi, R. D. Arcadium Lisiecki. 


Titulari episcopali Ecclesiae Vagensi, R. D. Philippum Tchao quem 
deputavit Vicarium Apostolicum de Suanhwafu, nuper erecto vicariatu. 


Titulari episcopali Ecclesiae Esbonensi, R. D. Melchiorem Souen, Prae- 
fectum Apostolicum de Lihsien. 


Titulari episcopali Ecclesiae Cotennensi R. P. Odoricum Te’eng, Prae- 
fectum Apostolicum de Puchi. 


Il. — POSTULATIO PALLIORUM 


Posthaec Beatissimus Pater os reseravit novis Cardinalibus, ac subinde 
postulationem sacri Pallii metropolitanarum Ecclesiarum Mutinensis, Gnes- 
nensis et Posnaniensis, Mechliniensis, Hobartensis (per successionem), 
Oregonopolitanae, Vilnensis, Kaunensis, itemque, ex privilegio, cathedra- 
lium Quinque Ecclesiarum, Barcinonensis (per successionem) et. Carnu- 
tensis benignissime admisit. 


III. — ASSIGNATIO TITULORUM ET DIACONIAE 


Denique novis Cardinalibus Ssthus Diius Noster anulos digito impo- 
suit et assignavit: 
BONAVENTURAE CERRETTI, Titulum Sanctae Caeciliae. 


ALoysio CapotTostI, Titulum Sancti Petri ad Vincula. 
PEROsI, Diaconiam Sancti Eustachis. 

EPISTOLA APOSTOLICA 


AD RB. P. WLODIMIRUM LEDOCHOWSKI, PRAEPOSITUM GENERALEM SOCIE- 
TATIS IESU, ALTERO EXEUNTE SAECULO A DECRETIS ALOYSIO GONZAGAE 
SANCTORUM CAELITUM HONORIBUS. 


PIUS PP. XI 


Dilecte fili, salutem et apostolicam benedictionem. — Singulare illud 
est in divini Magistri vita, quod iuvenes ab eo praecipua quadam caritate 
diliguntur. Innocentes enim pueros ad se allicit atque attrahit ' pestiferos- 
que eorum corruptores cum corripit severitate verborum, tum gravissimis 
se poenis multaturum minatur;* intemerato autem adulescentulo, ad 
invitamenti praemiique modum, expletam perfectamque sanctitatis for- 
mam proponit. 

Hunc ipsum cum a suo Conditore spiritum Ecclesia, divinae heres lega- 
tionis atque operae, hausisset, inde a christiani aevi primordiis se eodem 
iuvenum amore studioque incensam ostendit ac praestitit. Itaque, caus& 
infantiae susceptaé, corporum coepit animorumque tueri incolumitatem; 
filios suos ut litterarum initiis altioribusque disciplinis imbueret, et ludos 
iis et athenaea aperire; Ordines ac religiosa sodalicia non tam probare quam 
provehere, eo nimirum consilio, ut, academiis, conlegiis, publicis scholis, 
consociationibus conditis, iuventuti rite instituendae consulerent. Cuius 
quidem curandae institutionis nativum inviolatumque sibi Ecclesia ius 
nullo non tempore vindicavit, utpote quae facere non posset, quin coram 
commissa sibi humani generis universitate doceret, unam se esse germanae 
de moribus doctrinae custodem, unam se certamque difficillimae illius artis 
magistram, quae in ingeniis hominum christiane conformandis versaretur. 
Incredibile quidem est quam Nos in praesentia delectet, innumerabiles 
ubique iuvenes, eosdemque ex utroque sexu atque ex omni civitatis ordine, 
intentiore animorum motu, sacerdotibus suisque instare Pastoribus, cupi- 
dos cum se doctrina omnique christianae vitae cultu expoliendi, tum Ec- 
clesiam iuvandi laboris sui auxilio in ea, quam persequitur, emendatione 
hominum ac salute. Reputantibus autem Nobis, quam crebra iuvenum 
agmina, superiore piaculari anno, undique coram convenerint, ii sane redin- 
tegrantur voluptatis laetitiaeque fructus, quos tum cepimus cogitando, ex 

talibus per omnes nationes ordinatis iuventutis legionibus quam frequens 
pacatusque coaliturus aliquando foret exercitus, quo ad senescentem mun- 
dum Apostolica Sedes recreandum uteretur. Ac Nostro crescit in animo 
altiusque defigitur iuvenum caritas, cum multiplices exsecrandasque cer- 
nimus insidias, quae eorum fidei atque innocentiae struuntur: qua quidem 
in aspera universae spiritualis vitae dimicatione nimium saepe contingit, 
ut aetatis virtutisque nervi debilitentur et elidantur bene multorum, qui 
mirum quanto Ecclesiae civitatique usui esse potuerant. 

Alterum igitur, quod postremo huius anni die complebitur saeculum 
ab delatis Aloysio Gonzagae sanctorum caelitum honoribus, ad spiritualem 
iuventutis profectum tam praeclaras videtur habere utilitates, ut ad filiolos 
Nostros, qui, qua late orbis terrarum protenditur, in spem regni Iesu 
Christi succrescunt, cogitationes et alloquium Nostrum perlibenter, cum 
te, dilecte fili, alloquimur, cunvertamus. Etenim, quo debent iuvenes 
patrono caelesti, in suae discriminibus periculisque vitae, valido uti ac 
potenti, eum praeterea sequantur oportet, singulare prorsus virtutum 
omnium exemplum: cuius vitam si quidem penitus introspiciant, iam 
plane noverint, qui sit ad perfectionem christianam aditus, quae accom- 
modatiores ad eius adeptionem adhibendae artes, quamque suaves pretio- 
sosque, vestigiis Aloysii insistendo, virtutum fructus percepturi sint. Iam- 
vero, Aloysium in se atque in suo collocatum lumine si contemplentur, 
omnino sane alium, quam quem Ecclesiae adversarii fallaciter fabricati 
sunt vel scriptores minus prudentes finxere: nonne eum, vel in tanta recen- 
tius Ecclesiae parta sanctitatis laude, singulare iuvenilium virtutum 
exemplum habeant? Etenim si quis annales percurrat nostros, facile com- 
probabit, adulescentes hominesque, quos Dei Spiritus post Gonzagae obitum 
ad hunc diem excitavit vitae innocentia mirabiliores, magnam partem, ad 
eius disciplinam animos suos conformasse. In quibus, ne multi simus, com- 
memorare tantummodo placet Ioannem Berchmans, qui, cum in Conlegio 
Romano degeret, nihil sibi aliud proposuerat, quam ut Aloysium in se 
referret; Nuntium Sulpritium, iuvenem illum operarium, qui Castellionensem 
imitari et a puero coepit et ad exitum usque perrexit; Contardum Ferri- 
nium, qui, cum ab aequalibus alter Aloysius merito nuncuparetur, tum 
hunc ipsum, quo exemplo ac tutore castimoniae utebatur, piissime coluit: 
Bartholomaeam Capitanio, quae Gonzagam, cuius se in clientelam reli- 
giose contulisset, perfecte, vivens moriensque, reddidit, quaeque ab Aloy- 
sio, saeculari hoc anno, quasi ipsius gloriae particeps effecta ad beatorum- 
que caelitum honores deducta videatur. Nec temere quispiam affirmet, 
Aloysium ad interiorem immutationem perfectionemque Gabrielis a Vir- 
gine Perdolente haud parum valuisse: qui, quamquam adulescens ani- 


260 Acta Apostolicae Sedis - Commentarium O ficiale 


mum aliquanto leviorem remissioremque ostendit, Gonzagae tamen, quem 
iuventutis Patronum venerari didicerat, opem auxiliumque implorare non 
destitit. Atque ut e recentioribus puerilis iuvenilisque disciplinae auctori- 
bus ac magistris unum afferamus, Ioannes Bosco non modo Aloysium 
amanter colebat, sed eiusmodi cultum, quem suboli suae veluti hereditate 
reliquit, commendare vehementer pusionibus iis consueverat, quotquot 
sancte educendos excepisset: qua in Aloysii imitatione ex iis maxime 
omnium profecit candidissima illa anima, Dominicus Savio, quem Deus 
terris tam brevi permisit deditque conspiciendum. 

Utique videri potest, non sine arcano divinae Providentiae consilio con- 
tigisse, ut immatura morte, vixdum efflorescens, tum eriperetur Aloysius 
cum egregiae eius ingenii animique laudes, constans atque impigra voluntas, 
singularis ac paene divina rerum prudentia, cum religionis animarumque 
studio coniunctae, feracissimi apostolatus beneficia spondebant ac sperare 
iubebant. Nam placuit Deo, ut ab caelesti iuvene, quem communis aetatis 
flos amabilem imitabilemque ultro reddidisset, iuvenes perdiscerent, quaodnam 
peculiare eius aetatis esset praecipuumque munus, scilicet ut se ad vitae 
agitationem, animo per christianas virtutes solide excolendo expoliendoque, 
pararent. Quo qui interiorum earum patrimonio virtutum, quae in Aloysio 
mirifice eluxerunt, destituti sint ac careant, non eos profecto ad vitae peri- 
cula ac certamina, non eos ad apostolatus coepta satis aptos armatosque 
fore existimabimus, sed, factos veluti aes sonans et cymbalum tinniens,' aut 
nihil profuturos aut forte nocituros illi ipsi causae, quam agendam defen- 
dendamque susceperint, quemadmodum superioribus aetatibus haud semel 
evenisse in comperto est. Itaque nonne tempestive opportuneque in haec 
tempora incidunt saecularia eiusmodi Gonzagae sollemnia, quippe qui suae 
exemplo vitae iuvenibus, ad externa ingenio proclivibus atque ad prosi- 
liendum in vitae actionem promptissimis, suadeat, ut proximos et rem 
catholicam ne ante curent, quam se ipsi interiorum virtutum studio atque 
exercitatione perfecerint? 


Atque illud in primis iuvenes Gonzaga docet, christianae institutionis 
summam in vivae fidei sensu tamquam fundamento consistere, qua homi- 
nes fide, veluti lucerna lucente in caliginoso loco,* illustrati, mortalis 
vitae naturam ac momentum penitus agnoscant. Itaque cum Aloysius 
decrevisset, vitam sibi non «ad temporales » sed «ad rationes aeternas » 
componendam esse — unde si quis discedat, iam vir spiritualis aut esse 
aut dici nequeat — eiusmodi rationes, e divina revelatione haustas, in 

sanctorum Exercitiorum palaestra, in quam, vix e pueritia egressus et 
deinde in Societatem Iesu adscitus, identidem secessit, maxima cum animi 
utilitate ac voluptate, diu multumque volutare ac commentari assuevit. 
Iamvero omnino oportere censemus, ut in animis adulescentium nostro- 
rum, Gonzaga duce, id altius insideat, hominum vitam non esse adeo depri- 
mendam ut caducarum rerum cura ac fruitione dumtaxat contineatur, 
qua haud raro iuvenum ingenia sensusque abripiuntur, sed, contra, haben- 
dam nobis esse quasi quoddam curriculum, ubi, uni Christo servientes, ad 
sempiternam beatitatem nitamur. Atque rectam hance vitae aestimatio- 
nem habituri facile sunt adulescentes nostri, si quidem, caelestem imitati 
Patronum, interdum a rerum humanarum turbine procul secesserint ac 
per statos aliquot dies spiritualibus Exercitiis vacaverint, quae, ut ex 
diuturna experientia liquet, nata apta sunt ad molles docilesque iuvenum 
animos salutariter firmiterque praeoccupandos. 

Hae supernarum rerum luce collustratus, ut diximus, Aloysius, cum 
nibil intentatum relinquere statuisset ut vitam innocentissimam duceret, 
tam in incepto perseveravit constanter, ut, inde a primo rationis usu ad 
extremum usque spiritum, ab omni gravis peccati macula se immunem 
praestiterit: praecipueque ab pudicitiae flore tam diligenter omnem vel 
tenuissimam labeculam prohibuit, ut, cum ab aequalibus angeli nomine 
honestaretur — quo ipso deinceps nomine eum christianus populus con- 
salutare assuevit — tum Beato Roberto Bellarmino, quo sanctus adule- 
scens peritissimo usus est pietatis magistro, confirmatus in gratia videretur. 
Quam quidem perfectionem absolutionemque virtutis haud sane Aloysius 
idcirco attigit, quia, inaudito quodam Dei beneficio, iis exemptus esset 
interioribus externisque pugnis, quae in naturam ab originali iustitia col- 
lapsam sunt nobis, dolentibus quidem, saepius pugnandae. Quodsi, ob pri- 
vilegium prorsus singulare, voluptatis libidinisque stimulis agitatus est nun- 
quam, tamen, ut erat ad grandia comparatus, ab irae igniculis gloriolaeque 
titillationibus vacuus omnino non fuit: quas quidem naturae appetitiones 
invicta voluntate non tam coercuit, quam rationis imperio penitus atque 
omnino subegit. Cum autem nativam humanarum virium imbecillitatem 
non ignoraret, idemque virtuti in primis diffideret suae, divinae gratiae 
praesidium sibi comparare studuit, fusis interdiu noctuque et in multas 
horas productis ad Deum precibus, patrocinioque Deiparae Virginis, in 
cuius clientela primas facile tulit, apud divinam clementiam adhibito; ma- 
xime vero, quod in Eucharistia sanctissima totius vitae spiritualis fontem 
ac robur posita esse intellegeret, divinam mensam, quotiescumque per id 
temporis licebat, celebrare consueverat, ut. recentiores perpetuo vires 
inde exprimeret atque hauriret. Vitae autem innocentiam morumque 

castimoniam ut custodiret noster — neque enim a divinae gratiae dono 
seiungi industria hominis queat — ad piissimum Augusti Sacramenti et 
Deiparae cultum humanarum rerum fugam adiecit eamque sensuum casti- 
gationem, quam reliqui mortales, maximam partem, suspicere quidem 
possint, aequare non possint. Illud enim mirabile ac vix credibile dixeris, 
in tanta morum corruptela, Gonzagam animi candore cum caelestibus 
spiritibus certasse; in tanta voluptatum consectatione, adulescentem sin- 
gulari abstinentia et vitae austeritate atque asperitate floruisse; in tali 
honorum cupiditate, adeo Aloysium illos contempsisse ac fastidivisse, ut 
et principatu, qui sibi hereditario iure obventurus erat, se perlibenter 
abdicarit et in eam religiosam familiam cooptari maluerit, in qua, iurisiu- 
randi religione interposita, ad sacras dignitates intercluderetur aditus; in 
eo denique immodico veteris romanorum graecorumque sapientiae cultu, 
tam assiduum Aloysii fuisse caelestium rerum studium atque usum, ut, 
praecipuo Dei munere, mirificé ipsius industria coniuncté, adeo tota mente 
cum Deo cohaereret, nullis ut alienis cogitationibus a rerum divinarum 
contemplatione avocaretur. 

Haec quidem singularia, ipsisque consummatae virtutis hominibus 
inaccessa fere, sanctitatis culmina; res tamen documento adulescentibus 
nostris esto, quibus artibus quod est praestantissimum iuventutis decus 
atque ornamentum, morum scilicet innocentia et castimonia, servetur 
incolume. Qua in re non ignoramus, nonnullos iuvenilis disciplinae magi- 
stros, praesenti morum depravatione perterritos, qua tot adulescentes in 
exitium, incredibili cum animarum detrimento, praecipites aguntur, tam 
gravem ut perniciem iacturamque a civitate prohibeant, in nova aliqua 
institutionis educationisque via excogitanda totos esse. At vero hos probe 
intellegere velimus, nihil se commodi rei publicae allaturos, si artes illas 
eamque disciplinam neglexerint, quas, e christianae sapientiae fonte 
haustas diuturnoque saeculorum usu probatas, idem ille Aloysius in se 
expertus est efficacissimas: fidem, inquimus, vivam, illecebrarum fugam, 
animi temperationem et continentiam, actuosam in Deum Beatamque 
Virginem pietatem, vitam denique caelesti epulo quam creberrime refe- 
ctam ac recreatam. 

Quodsi intentis adulescentes animis Gonzagam tamquam absolutum 
castimoniae sanctitatisque exemplum suspexerint, ii profecto non modo 
libidinem cohibere condiscent, sed etiam funestum illum christianae insti- 
tutionis scopulum vitabunt, in quem incidant oportet quotquot, commen- 
tis imbuti scientiae cuiusdam doctrinam Christi Ecclesiaeque detrectantis, 
immodico libertatis aestu, mentis arrogantia animique licentia conturbari se 
sinunt. At contra Aloysius, licet se aviti principatus heredem fore sentiret, 

quibus litterarum pietatisque usus est praeceptoribus, iis se ducendum ultro 
permittit; postmodum vero, Societatis Iesu alumnus, ea animi demissione 
moderatorum iussis consiliisque obtemperat, ut vel in minimis religiosae 
vitae officiis ne transversum quidem unguem ab instituto discederet: quae 
quidem agendi ratio quantum ab eorum iuvenum ratione abhorreat, qui, 
specie quadam boni decepti nulliusque patientes freni, seniorum monita 
detrectant, nemo est qui non videat. Quicumque igitur sub Christi signis 
militare cupiunt, pro certo habeant, se, disciplinae iugo a suis cervicibus 
deiecto, ignobiles, palmarum loco, clades accepturos, cum iuvenes sint 
ita comparati divinitus, ut in sua mentis animique cultura in suaque de- 
mum vita ad christianos spiritus componenda nihil proficiant, nisi alieno 
magisterio regantur. Quodsi magnam ad ceteras disciplinas, at maiorem pro- 
fecto ad actionis atque apostolatus officia animi docilitatem afferant opor- 
tet: quae quidem officia, cum munus Ecclesiae a Christo mandatum attin- 
gant, sancte utiliterque expleri nequeant, nisi demissis erga eos animis, 
quos Spiritus Sanctus posuit episcopos regere Ecclesiam Dei.{ Quemadmodum 
autem in paradiso terrestri, grandia atque incredibilia Satanas pollicitus, 
primos humani generis parentes, ab officio obedientiae abductos, ad rebel- 
landum Deo impulit, sic, sub libertatis obtentu, hisce temporibus, iuvenes 
corrumpit ad interitumque inani inflatos superbia trahit, quorum, contra, 
germana dignitas in una legitimae auctoritati obtemperatione consistat. 
Iamvero Aloysius, quamvis, ob insignem prudentiae laudem apud popu- 
lum suum commendatus, magnam futuri principatus exspectationem 
commovisset et religiosis postea sodalibus ad summum Ordinis magistra- 
tum aptissimus aliquando fore videretur, unus tamen se ipse despiciens, 
humillimo obsequio cum dignitate coniuncto iis omnibus parebat, qui- 
cumque sibi, Domini sui ac Regis aeterni vices gerendo, praeficiebantur. 

Ex sanctissima interim eiusmodi vitae ratione, ad fidei lucem ac nor- 
mam absolutissime exacta, praeclaros iucundissimosque fructus percepit 
Aloysius; naturae autem gratiaeque dona inter se mirum in modum con- 
gruentia talem effecere, ut perfectam adulescentis formam exprimeret. 
Etenim, ob ingenii praestantiam ac maturitatem iudicii, ob animi nobili- 
tatem ac fortitudinem, ob comitatem et suavitatem morum, nonne perfe- 
ctius quiddam praetulit atque exhibuit? Iuvenis sane innocentissimus, qui, 
@ quavis animi perturbatione vacuus, in una veri ac recti contempla- 
tione perspicientiaque perpetuo defixus erat, quam singulari esset ivtel- 
legentia acieque mentis, apparet prorsus, cum ex confectis studiorum bona- 
rumque artium summa cum laude curriculis, tum ex disputationibus de 

re philosophica publicis unanimi cum assensione plausuque habitis, tum 
etiam ex scriptis — potissimumque ex epistulis — quae quidem scripta, 
etsi haud frequentia, pro adulescentis aetate, sapienti rerum cognitione 
ac consideratione commendantur. Quae autem in eo iudicii integritas subti- 
litasque eluceret, manifesto colligitur ex difficillimis negotiis, quae, a 
patre sibi commissa, prudenter gessit expediitque feliciter, ex eoque haud 
minus arduo, quod, patre vita functo, cum Mantuae Duce dynastam 
fratrem suum, simultatibus odiisque restinctis, reconciliavit. Nobilitatem 
praeterea animi comitatemque morum prolixe cumulateque dilaudabant 
omnes, quotquot vel in consuetudine communis vitae vel in luce ipsa 
regiae domus cum eo versati sunt: dicimus cives ac famulos, principes 
dicimus aulicosque viros, ac potissimum Societatis moderatores ac sodales, 
quibus omnibus sui admirationem iniecerat. Verumtamen novimus, prae- 
cipua quadam ratione firmitatem animi constantiamque voluntatis in 
Aloysio enituisse; siquidem, inde a teneris unguiculis, parvulus ille Castel- 
lionensis principatus heres statuerat ac deliberaverat sanctitatem adipisci, 
quo in consilio animose fortiterque inito sic usque ad obitum perstitit, 
nihil ut unquam spirituales ascensiones, quae cum prima rationis luce 
congruissent, aut retardaret aut interciperet. Ecquod igitur aliud liceat 
opportunius aptiusque iuvenibus — iis potissimum qui studiis dant ope- 
ram — proponere exemplum, quod pro aetate intueantur ac sedulo imi- 
tentur? Hi enim, praeterquam quod ad saniores solidioresque doctrinas 
excolere mentes animosque debent, praeterea et sapienti et tranquillo et 
aequabili iudicio valeant oportet, ut recte de hominibus deque eventis exi- 
stiment ac sentiant, neque aut falsis rerum imaginibus aut impetu molli- 
tieve animi aut vulgari opinione se transversos agi patiantur; e4 denique 
opus est ut benignitate ac suavitate emineant, qua pacem in domestico 
convictu in hominumque societate tueantur ac provehant, et voluntatis 
firmitate et constantia, qua et se ipsi et proximos ad bonum regere queant. 

Nec vero defuit in Aloysio mira quaedam industria atque alacritas in 
ceterorum hominum utilitatem impensa, qua apostolatus ille continetur, 
in quem saepius aetatem ingeniumque adulescentium ferri videmus. Quam- 
quam enim praecipuum Gonzagae assiduumque studium in ea positum erat 
caelestium rerum commentatione familiarique cum Deo consuetudine, 
quare ipsius vita dici recte poterat « abscondita cum Christo in Deo,' » 
attamen crebro ex eius animo iam tum erumpebant apostolici ardoris 
igniculi, qui futuri quodammodo incendii flammas portenderent. Quo in 
genere, vix e puero egressus, rectis exemplis piisque colloquiis com- 

monere omnes quibuscum ageret, atque, occasione oblata, ad virtutem 
inflammare; cumque aetate aliquantum processisset, ad maiora exarde- 
scens, altissima quaeque ac difficillima pro aeterna animarum salute pro- 
spicere et apostolicas etiam ad haereticos vel ethnicos expeditiones cogi- 
tare. Civibus autem Romanis spectaculo fuit Aloysius, cum, Conlegii 
Romani alumnus, plateas, compita, vicos circumiret Urbis, ut christianae 
doctrinae elementis puerulos ac pauperes erudiret; testes iidem fuere heroi- 
cae illius caritatis, qua is incensus, cum Urbs pestilentia conflictaretur, 
exitiali laborantibus morbo ministrabat: cuius quidem morbi cum semina 
concepisset, paucis post mensibus, annos vix quatuor ac viginti natus, 
tabe absumptus est. Atque hic etiam iuvenibus nostris patet sane latis- 
simus campus, in quo actuose, Aloysio duce, versentur: scilicet ad imi- 
tandum sequendumque proponitur recti exempli via, honestorum elo- 
quentia sermonum, sacrarum Missionum amor ac studium, christianae 
doctrinae institutio, multiplex denique caritatis exercitatio. Quibus qui- 
dem rebus si catholicorum iuvenum cohortes animos adiecerint, iam Aloy- 
siani apostolatus formam rettulerint apteque ad tempora accommodave- 
rint: Aloysiani, inquimus, apostolatus, qui de caelo salutaris perseverat, 
nedum ‘it Gonzagae morte praecisus atque interceptus. E beata enim 
caelestium sede, in qua eum Carmelitis illa virgo Magdalena e Pazzis, 
per visum, gloriose regnantem mirabunda conspexit; in qua ipsum item assi- 
dere, inter sanctos caelites per sollemne decretum numerando, fel. rec. 
decessor Noster Benedictus XIII, abhine ducentis annis, declaravit; nun- 
quam destitit Aloysius adulescentium potissimum ordines omnes in suam 
clientelam receptos beneficiis cumulare. Idcirco sodalicia eorundem quam- 
plurima Aloysii vel nomine censeri vel patrocinio gloriari; idcirco iuvenes 
utriusque sexus paene innumerabiles, vestigia eius persecuti, paenitentiae 
spinas cum innocentiae liliis mirifice consociare; idcirco nobile quoddam 
veluti certamen Aloysium inter et christianam iuventutem exortum, uter 
superior exsisteret, isne caelestibus donis adulescentes augendo, an haec 
Patronum caelestem venerando. Itaque nihil mirum si Romani Pontifices 
Aloysium iuventuti exemplum simul ac Patronum attribuerunt. 

Quae Nos quidem omnia recolentes, cum simus in primis de adule- 
scentium optima institutione ac salute solliciti, hoc praesertim tempore 
cum ea plus solito periclitatur, ut praeteritarum non modo recordatio 
rerum renovetur, sed etiam uberiora ab Aloysio bona proficiscantur, de 
more institutoque decessorum Nostrorum, praesertim Benedicti XIII 
ac Leonis XIII, iterum sollemniter confirmamus ac, quatenus opus sit, 
auctoritate Nostra apostolica declaramus Sanctum Aloysium Gonzagam 
Patronum caelestem christianae iuventutis universae. Hanc igitur lectis- 

simam catholicae familiae subolem, in Aloysii tutelam fidemque convo- 
cantes, quo florentior in dies crescat ac vigeat, et, christianam fidem 
palam aperteque professa, morum innocentiam latius praeferat, impense 
hortamur paternoque obsecramus animo, ut Aloysium intueatur atque 
imitetur, eundemque perpetuo colat atque invocet, per eas quoque pietatis 
exercitationes, unde — ut e precationibus per sex continuos dominicos dies 
habitis — tam multos, eosdemque haud mediocres, exstitisse fructus 
diuturna experientia docet. 

Summopere interea laetamur, ab Consilio principe saecularibus sollem- 
nibus habendis ac promovendis, cui quidem Cardinalis Noster in Urbe 
Vicarius studiosissime praesidet, id iuvenibus propositum, ut parent, dato 
aliquo sacris commentationibus spatio, pactum quoddam de christiana 
vita a se integre casteque ducenda, in scidis relatum, manu sua subscri- 
bere ac veluti iureiurando obfirmare: quae quidem scidae in volumina col- 
lectae atque ab legatis universae e catholico orbe iuventutis huc delatae, 
postquam Romanus Pontifex eas quasi ratas habuerit, pietatis memoriae- 
que causa, in Ludovisiano templo deponantur, ubi veneranda Aloysii 
ossa requiescunt. Qua quidem re nihil ad generosam iuvenum naturam 
excitandam opportunius, quorum spiritualem ubique gentium renovatio- 
nem saecularis commemoratio cum auspicato intendat, tum paritura haud 
dubie videtur. Quotquot autem ingentis catholicorum iuvenum familiae 
legati, ut diximus, stato ad celebrationem tempore, in hanc Almam Urbem 
convenient, eos, magnarum profecto rerum utilitatumque sponsores, perli- 
benter admissuri atque allocuturi sumus: quos quidem ipsos ad Aloysii 
sepulcrum cogitatione animoque comitabimur, rogantes, ut filioli Nostri 
universi tutelam caelestis Patroni cotidie validiorem experiantur. 


Quandoquidem vero, uno eodemque die cum Aloysio coniunctim, in 
caelitibus sanctis Stanislaus Kostka numeratus est, qui paulo ante et in 
Societate Iesu vixerat et ad beatas sedes evolaverat, nostros decet adule- 
scentes, per hanc ipsam rei faustitatem, in seraphicum iuvenem Polonum 
intueri, quem Deus « inter cetera sapientiae » suae « miracula » talem effecit, 
ut « etiam in tenera aetate, maturae sanctitatis gratiam » adeptus sit. Prin- 
cipe is quoque loco ortus, magno praeditus excelsoque animo, caelesti casti- 
monia florere et ad perfectissima quaeque contendere; fratri suo germano, 
urbaniori lautiorique homini, obsistere ac repugnare; ex callidis haereticae 
hospitalis familiae et vagorum intemperantiumque aequalium insidiis victor 
continuo exstare; eucharistico epulo, haud semel per angelorum ministerium, 
recreatus ac roboratus, diuturna pedes itinera conficere, ut Deo ad altiora 
vocanti, ut Deiparae ad Societatem Iesu aperte cienti, obsequeretur; in 


| 


Acta Pii PP. XI 267 


Alma vero hac Urbe quasi ad tempus consistere, ut haud ita multo post, 
interiore caritatis flamma consumptus, cum duodeviginti haud amplius 
annos haberet, adhuc tirunculus, in aeternam illam urbem Hierusalem, inter 
sanctos confessores minimus natu, ingrederetur. Stanislai profecto animi for- 
titudinem et constantiam visus est Deus peculiari ratione rependere voluisse, 
innocentissimum collustrando adulescentem eo gloriae splendore, ut is suam 
gentem, immo. totum christianum nomen, in maximo eorum temporum 
discrimine, quod Turcarum incursiones facesserent, tutel4 sud, quasi in- 
exsuperabili quodam vallo, munierit. Ipsum autem patriae suae laboranti, 
vel mirabiliter, adfuisse, tam erat vulgo exploratum, ut Ioannes Sobieski, 
christianus ille Caesar qui gravissima Vindobonam obsidione liberavit, 
affirmare non dubitaret, victorias suas non tam se armis quam Stanislai 
patrocinio debuisse. 

Utinam caelites hi ambo, coniuncta inter se deprecatione, impetrent 
atque efficiant, ut iuventus nostra, utrumque aemulando, ad unam veram- 
que christifidelium gloriam, idest ad pulcherrimam castimoniae et sancti- 
tatis laudem, et ardentius adspiret et citatiore gradu procedat. 

Caelestium interea munerum auspicem paternaeque caritatis Nostrae 
testem, tibi, dilecte fili, universis e Societate Iesu religiosis viris eorundem- 
que alumnis, apostolicam benedictionem peramanter impertimus. 

Datum Romae apud Sanctum Petrum die xIm mensis iunii anno 
MDCCCCXXVI, Pontificatus Nostri quinto. 


PIUS PP. XI 


LITTERAE APOSTOLICAE 
I 


VEN. DEI FAMULA BARTHOLOMAEA CAPITANIO, FUNDATRIX SORORUM CARI- 
TATIS, QUAS VULGO A MARIA INFANTULA NUNCUPANT, BEATA RENUN- 
TIATUR. 

PIUS PP. XI 
Ad perpetuam rei memoriam. — « Consummata in brevi explevit tem- 
pora multa » venerabilis Dei Ancilla Bartholomaea Capitanio, quae, licet 
tantum sex supra viginti annorum spatio mortalis vitae curriculum 
concluserit, miranda tamen omnibus christianarum virtutum exempla 

prodidit. Luere in dioecesis Brixiensis oppido eadem nata est die xm 

mensis februarii, anno MDCCCVII, e parentibus qui pistoriam officinam 

exercebant, eidemque, lustralibus aquis ablutae, nomina Maria Bartho- 

lomaea imposita sunt. Ab ore piae genetricis religionis rudimenta didi- 

cit, atque a teneris annis pietatis laude et singulari innocentia enituit. 
Vividum sortita ingenium, saepe in puerilibus nugis cum coaequalibus 
puellis magistrae partes agebat; simul in templo sacris concionibus dili- 
genter adstare, pauperumque inopiam industrio studio levare cupiebat. 
Sororum a Sancta Clara curis commissa, apud ipsas puritatis lilium et 
pietatis flos visa est; et cum sibi proposuisset sancti Aloysii virtutes 
imitari, abstinentia et poenitentiis compescuit carnem, oratione assidua 
ad divinarum rerum commentationem spiritum erexit. Interea tantos in 
humanis quoque studiis progressus Serva Dei nacta est, ut vix quinde- 
cim annos nata, digna a monasterii praeposita fuerit habita, cui parvarum 
alumnarum institutio committeretur. Suavis, hilaris, misericors, iusta,puel- 
larum simul soror ac mater, amorem discipularum omnium sibi conciliavit, 
ac mox praefecta renuntiata, etiam maturioris aetatis adulescentulas, 
verbo et exemplo, humanas artes aeque docuit ac studia pietatis. Deci- 
mum septimum nondum vitae annum attigerat, quum, Agnum qui pasci- 
tur inter lilia sequi cupiens, virginitatis florem Deo devovit, et ante Virginis 
Deiparae aram in genua provoluta divino Sponso totam se addixit. Atta- 
men dum mundo omnino cogitat Ancilla Dei valedicere, genitorum iussu, 
frustra plorantibus Sororibus alumnisque, paternam domum repetere coacta 
est. Domesticos inter parietes parentibus subdita, angelus pacis apparuit. 
Genitor enim, rudis homo vinoque deditus, saepe ebrius conviciis et ver- 
bere in uxorem saeviebat, atque in cauponis et in crapula vitam agebat. 
Saepe innocens virgo, ut a iurgiis patrem revocaret, graveolentem tabernam 
subire non dubitavit, et eum, frustra reluctantem, domum adduxit. Vicit 
tandem pietas, et natae purissimae exemplo ac suavibus monitis tactus 
genitor abstinuit vino et ad honestam vivendi rationem rediit. Tune Bar- 
tholomaea ne praetermitteret: christianam puellarum institutionem, publice 
docendi iure legitime sibi comparato, saeculari modestoque habitu induta, 
natali in oppido scholam agere suscepit, diligens magistra non minus quam 
apostola religionis. Et re quidem vera persedula parochi adiutrix nullos 
Ancilla Domini, ad maiorem Dei gloriam, detrectavit labores; pueros puel- 
lasque docuit catechesim, et deerrantes per campos adulescentulas accivit 
secum in ecclesiam illasque ad Confirmationis atque Eucharistiae Sacra- 
menta excipienda omni cura comparavit. Congregationem Marialem et 
societatem a Sancto Aloysio fundavit, ac tam in natali quam in vicinis 


pagis pios huiusmodi coetus constituit. Illis quidem annis alia Famula Dei 


patuit exercendae caritatis palaestra. Commissa enim illi fuit novi noso- 
comii cura, et moderatrix atque oeconoma electa, aegrotis assidere eosque 
solari in deliciis habuit; atque ut illis opem ferret etiam ostiatim stipem 
quaeritare non renuit. Voluit quoque Serva Dei, occasione data, panem 

suum frangere esurienti, in publicis vinculis detentos invisere, flere cum 
flentibus, afflictos ad spem bonam erigere, atque animam agentium horae 
supremae adesse. Demortuo vero genitore atque a domesticis officiis soluta, 
nonnullis sibi adscitis sodalibus, Venerabilis Dei Famula, prima funda- 
menta iecit Instituti sui, quod cito in frugiferam arborem, Deo favente, 
excrevit suosque ramos mirifice extendit. In oppidi natalis Luere parva 
coempta, penes nosocomium, domo, die XXII mensis novembris anno 
MDCCCXXxII consedit Serva Dei cum primis sociis; atque haec fuerunt 
Instituti incunabula; in ea quidem domo, consuetis pietatis et caritatis 
officiis intentam, venerabilem Dei Famulam mors intercepit. Etenim ipsa, 
gracili semper valetudine usa, dum in schola et nosocomio continenti 
supra vires insudat; dum ineunti Instituto, quod sub caelesti Virginis 
Infantulae patrocinio posuerat, firmando ac provehendo diu noctuque 
indefesso studio consulit, iamque novas fundationes mente molitur, poe- 
nitentiis, vigiliis ac laboribus fracta, ardenti febri et pulmonum tabe cor- 
ripitur. Lectulo discumbere coacta, voluit ut cubiculum suum discipulis 
sociisque pateret. Morbi dolores submisso patientique animo pertulit; 
imminentis mortis nuntium laeta accepit et, dissolvi cupiens atque esse 
cum Christo, Ecclesiae Sacramentis iterum iterumque munita, placidissimo 
exitu vicesimo sexto aetatis suae anno ad caelestis Sponsi nuptias convo- 
lavit, die xxv mensis iulii anno mpcccxxxm1. Illico periisse virginem 
sanctam conclamatum est; non solum oppidani, sed vicinorum etiam pago- 
rum incolae turmnatim ad cadaver, biduo expositum, suprema vice invi- 
sendum confluxere: vestium frustula et capilli, quasi relliquiae, certatim 
quaesita. Institutum autem Sororum a Caritate, vulgo a Maria Infantula 
nuncupatum, quod vix inchoatum reliquerat Serva Dei, post mortem eius 
convaluit ex insperato, aucto religiosarum numero novisque apertis domi- 
bus et scholis tum in Italia tum in longinquis orbis regionibus. Diffusum 
propterea est etiam piae fundatricis nomen, illiusque sanctitatis fama 
percrebuit. Qua re penes Sacrorum Rituum Congregationem causa agi- 
tari coepta est de caelitum honoribus Ancillae Dei decernendis, et, per 
decretum die VIII m. martii, anno MDCCCLXVI editum, rec. mem. Pius 
Pp. IX Praedecessor Noster introductionis Causae Commissionem signan- 
dam statuit. Dein probationibus iuridice sumptis riteque expensis, rec. 
mem. Leo Pp. XIII, sollemni decreto die vI m. ianuarii, an. MDCCCCTI 
obsignato, venerabilis Servae Dei Bartholomaeae Capitanio virtutes heroi- 
cum attigisse fastiginum sanxit. Postea quaestio suscepta est de miraculis 
quae, ipsa virgine intercedente, patrata a Deo ferebantur. Nosque rebus 
omnibus iudicio severissimo ponderatis, cum duo ex illis vera atque explo- 
rata fuerint renunciata, per sollemne pariter decretum sexto nonas maias 

vertentis anni editum de utroque miraculo constare declaravimus. [lud 
igitur discutiendum supererat num Venerabilis Dei Famula inter Beatos 
caelites recensenda tuto foret. Hoc dubium propositum est a dilecto filio 
Nostro Caietano 8. R. E. Diacono Cardinali Bisleti, Causae relatore, in gene- 
ralibus comitiis coram Nobis habitis die x1 huius mensis atque anni, omnes- 
que tum Cardinales sacris tuendis Ritibus praepositi, tum qui aderant Pa- 
tres Consultores, unanimi suffragio, affirmative responderunt. Nos tamen in 
tanti momenti re Nostram aperire mentem distulimus, precesque iterandas 
esse censuimus, ut ad sententiam in tam gravi negotio ferendam caeleste 
auxilium Nobis compararemus. Quod cum impense fecissemus, tandem 
decimo primo calendas iunias vertentis anni eucharistico Sacro rite litato, 
accitis adstantibusque venerabili fratre Nostro Antonio Sanctae Romanae 
Ecclesiae Cardinali Vico, Episcopo Portuensi et Sanctae Rufinae, Sacrorum 
Rituum Congregationis Praefecto, et dilecto filio Nostro Caietano S. R. E. 
Diacono Cardinali Bisleti, Causae Relatore, nec non dilectis filiis Angelo 
Mariani, enunciatae Congregationis a Secretis, et Carolo Salotti, Sanctae 
Fidei Promotore generali, auctoritate Nostra, pronunciavimus tuto procedi 
posse ad sollemnem Venerabilis Servae Dei Bartholomaeae Capitanio beati- 
ficationem. Quae cum ita sint, precibus etiam permoti tam plurimorum Epi- 
scoporum, quam universae religiosae familiae Sororum caritatis vulgo a 
Maria Infantula nuncupatarum, apostolica Nostra auctoritate, praesentium 
Litterarum tenore, facultatem facimus ut Venerabilis Dei Famula Bartho- 
lomaea Capitanio Beatae nomine in posterum nuncupetur, et corpus eius ac 
lypsana sive relliquiae, non tamen in sollemnibus supplicationibus defe- 
renda, publicae fidelium venerationi proponantur, atque imagines radiis 
decorentur. Praeterea pari auctoritate Nostra concedimus ut de ea quo- 
tannis Officium recitetur de Communi Virginum, cum lectionibus propriis 
per Nos adprobatis, et Missa, cum orationibus propriis per Nos pariter 
adprobatis, servatis rubricis celebretur; sed tamen in dioecesi Brixiensi 
tantum, nec non in ecclesiis sive publicis sacellis Instituti Sororum Carita- 
tis, ab eadem fundati, ubique terrarum positis. Denique largimur ut sol- 
lemnia beatificationis Venerabilis Servae Dei Bartholomaeae Capitanio, 
servandis servatis, celebrentur in dioecesi Brixiensi, nec non in ecclesiis 
sive sacellis publicis memorati Instituti, intra annum postquam eadem 
sollemnia in sacrosancta Patriarchali Basilica Vaticana rite fuerint peracta. 
Non obstantibus Constitutionibus et ordinationibus Apostolicis, ac 
decretis de non cultu editis, ceterisque contrariis quibuscumque. 
Volumus autem ut harum Litterarum exemplis etiam impressis, dum- 
modo manu Secretarii enunciatae Rituum Congregationis subscripta sint 
et sigillo Praefecti munita, eadem prorsus fides in disceptationibus etiam 

iudicialibus adhibeatur, quae Nostrae voluntatis significationi, hisce Litte- 
ris ostensis, haberetur. 

Datum Romae, apud Sanctum Petrum, sub anulo Piscatoris, die xxx 
mensis maii anno MDCCCCxXxXvI Pontificatus Nostri quinto. 


P. CaRD. GASPARRI, a Secretis Status. 


II 


VENN. DEI FAMULI IACOBUS SALESIUS PRESBYTER ET GUILLELMUS SALTA- 
MOCHIUS COADIUTOR, AMBO E SOCIETATE IESU, BEATI RENUNTIANTUR. 


PIUS PP. XI 


Ad perpetuam rei memoriam. — Pretiosa in conspectu Domini mors 
illorum qui, ad erudiendos in Fide populos missi, sanguinem pro Christo 
suum viriliter effuderunt, atque ita Domini Iesu caritatem vere sunt imi- 
tati. Eos inter merito Venerabiles Dei Famuli Iacobus Salesius, presbyter, 
et Guillelmus Saltamochius, coadiutor, ambo e Iesu Societate, recolendi sunt, 
quos haeretici in catholicam religionem disciplinamque ac praesertim in 
augustissimum Eucharistiae Sacramentum rabie atque odio furentes, Albe- 
naci in Helviis, dioecesis Vivariensis intra fines, atrociter occiderunt. Hance 
enim in civitatem, calviniana lue infectam, ad verbum Domini evangelizan- 
dum Dei Servi missi sunt Iacobus eidemque socius de more datus Guillel- 
mus; alter pietate ac doctrina plane singularis; litterarum alter expers, sed 
columbina simplicitate ornatus, ardentique pro Christo patiendi desiderio 
flagrans. Vix ibi trimestri spatio contiones ad populum, cum magna rei catho- 
licae utilitate et haereticorum quoque admiratione, Salesius habuit; atque 
adeo eundem zelus domus Dei continenter comedit, ut, tam brevi temporis 
intervallo, mulieres a turpi ad honestam vitam ipse plurimas avocaverit, 
@ superstitionibus populares atque ab erroribus numerosis avulserit, dis- 
sidia gentium compescuerit, catholica dogmata omnibus bonae volunta- 
tis hominibus perspicue demonstraverit, Albenaci quoque, sicut iam antea 
aliis in locis, in quibus praedicationis munere functus erat, multos deni- 
que a reprehensibili ac peracerbo bello pro haereticis gerendo deterruerit. 
Illis autem diebus, catholicos inter atque adversarios factis indutiis, Viva- 
riensi in provincia arma silebant; at publica, quae data fuerat, fide spreta, 
nonis februariis anni MDXCII, ab aliquibus ex maxime furentibus ac fana- 
ticis calvinistis, quos milites haud minus insani ferocesque comitabantur, 
Albenacensis civitas, noctu et improviso, armis capta est; hoc autem prae- 
sertim intentu ut duos Dei Famulos, quos pseudo-prophetas vocabant, aut 

ad suam sectam adducerent haeretici, aut de medio tollerent. Iacobus 
Salesius una cum socio quadam in domo morabatur, haud procul ab eccle- 
sia sitam. Eos per vim rapiunt milites, a tribus ducti calvinianis ministris 
amborum potissimum mortem expetentibus. Interea Venerabiles Dei Famuli 
in cuiusdam haeretici domum non sine contumeliis vexationibusque raptan- 
tur; ibique proposita a Calvinianis obloquentibus, circa disciplinam catho- 
licam abstinentiae et ieiunii, circa liberum hominis arbitrium, circa Eccle- 
siae Sacramenta ac praecipue Sanctissimam Eucharistiam, argumenta 
Salesius splendide confutavit; et singulis in quaestionibus agitatis coram 
omnibus, qui aderant, malam adversariorum fidem atque inscitiam palam 
demonstravit. Eo ipso inclusionis die, post tantas tamque laboriosas discus- 
siones, Salesius cum socio sub noctem, perfrigida tempestate, seminudus ac 
ieiunus, sine cibo, sine strato, petulantium militum ludibrio vexationibusque 
relinquitur. Die vero sequenti, cum acris iterum de augustissimo Euchari- 
stiae Sacramento disputatio institueretur, atque adversos calvinistas, furore 
magis quam veritate armatos, impietatis manifestae pius insignisque theolo- 
gus iesuita convinceret, eosque denuo gravissimis rationibus configeret, duo 
mites captivi Iacobus Salesius et Guillelmus Saltamochius ad mortem illico 
damnati sunt. Statim igitur in plateam nobile illud par victimarum a 
domo deducitur, quae in genua provolutae Domino se commendant, ac 
pro suis carnificibus orant. Mox Iacobus glande plumbea a tergo feritur 
ac sternitur, et cum prorsus ac paene exanimatus nomen Iesu inclamaret, 
ferro confossus e vita migravit. Ad eiusdem vero virtutem aemulandam 
socius Guillelmus accensus, morientem martyrem complectitur, ac dum a 
circumstantibus militibus, repetitis pugionis ictibus, crudelissime configitur, 
ad constantiam se ipse hortatur, dolorisque acerbitatem dulcissimo Chri- 
sti nomine lenit. Dei Servorum corpora sex dies in trivio omnibus fere 
vestibus expoliata, coenoque foeda suoque sanguine cruentata, avibus 
canibusque exposita iacuerant; per urbem postea trahuntur ad portam 
civitatis, inque semiruptam vetusti stabuli maceriam ad instar iumento- 
rum proiecta, ac dein in proximi de Jorand horti angulo extra muros 
humata sunt. Erat autem dies eorundem pro Christo martyrii septima fe- 
bruarii an. MDxctI: Salesius fere septem supra triginta annos natus, socius 
forte sextum ac trigesimum agens annum; ambo ex Arvernia oriundi, 
atque ex dioecesi Claramontana; alter ex oppido quod vocant Lezouz, 
ex oppido alter Saint Germain- Herm nuncupato. Iam a puerili aetate 
Iacobus in Iesu Societatis disciplina educatus, qua alumnus antea in 
Conlegio Billomensi, in quo adulescentulus est etiam adscriptus Maria- 
nae sodalitati, dein Parisiis, Viroduni et Mussiponti, conspicuis animi 
ingeniique laudibus floruit; non modo enim latinis, graecis, hebraicis, 

chaldaicis litteris, sed etiam philosophia ac theologia insigniter instru- 
ctus, mentem ac pectus omni virtutum genere compleverat. Eximia in 
illo modestia, singularis mansuetudo, magnus contemptus sui, ingens 
perfectae vitae studium praecipuusque divini amoris ardor. Sanctissi- 
mum Christi Corpus tanta pietate tantoque amore cultuque prosequeba- 
tur, ut nulla de re libentius ardentiusve quam de Sanctissima Eucharistia 
loqueretur. Philosophiae ac theologiae gradibus ornatus, anno MDLXXXV 
sacerdotio auctus, tum in Mussipontana tum in Turonensi universi- 
tate scite naviterque theologiam docuit, atque interea desiderio mar- 
tyrii flagrans a Societatis Iesu Praeposito generali missionem « ad infi- 
deles sive Americae, sive Iaponios, aut Sinenses, aut alios quoscumque » 
instanter petebat. Illius propterea dignus sodalis Guillelmus Saltamochius, 
qui in Iesu Societate coadiutor temporalis circiter a> anno MDLXXXI, ora- 
tionis studio, ingenua simplicitate, morum suavitate atque in primis obe- 
dientia sic excelluit, ut nonnisi natus ad martyrium videretur, et omnes, 
qui penitus eum noverant, quasi angelum e caelo delapsum et humana carne 
vestitum putarent. Utriusque Venerabilis corpora in humili horti memo- 
rati loco extra muros civitatis, in qua duo ipsi Christi pugiles martyrii 
palmam consecuti sunt, duos fere annos remanserunt; at postea ad Ur- 
bem Ruoms nuncupatam, nobilis cuiusdam pientissimae matronae curis, 
venia ab haereticorum tribuno obtenta, translata atque honorifice sepulta 
sunt. Ab illo quidem tempore Iacobum Salesium, sociumque Guillelmum 
Saltamochium, quos « martyres Albenacenses » communi voce appella- 
bant, plebes ut veros Christi martyres veneratae sunt ac praedicarunt. His 
itaque et ceteris omnibus perpensis, Nos ipsi decimo primo calendas iunias 
huius anni de eorundem Servorum Dei martyrio et causa martyrii constare 
sollemniter decrevimus. Hoc autem Nostrum iudicium paraverunt tum 
disceptatio, quae penes venerabilem fratrem Nostrum Vincentium 8. R. E. 
Cardinalem Vannutelli, Episcopum Ostiensem ac Praenestinum, Causae 
Relatorem, die nona mensis februarii vertentis anni super utriusque Servi 
Dei martyrio habita est, tum conventus Sacrae Rituum Congregationis 
praeparatorius die XXIII m. martii in Vaticanis Aedibus actus, tum denique 
generalis Congregatio coram Nobis die XI m. maii proxime praeteriti 
convocata, in qua communi sententia de praedictorum Dei Famulorum 
martyrio et causa martyrii constare affirmatum est. Super signis propterea 
sive miraculis etiam a Nobis de more est dispensatum. Ilud autem unum 
supererat, ut S. R. Congregationis Cardinales et Consultores rogarentur, an, 
stante adprobatione martyrii martyriique causae, nec non dispensatione 
@ signis sive miraculis, tuto procedi posse censerent ad sollemnem eorun- 
dem Servorum Dei beatificationem; atque in generali conventu die prima 

mensis iunii proxime elapsa coram Nobis habito, tum iidem 8S. R. E. 
Cardinales, tum qui aderant Praelati et Consultores tuto procedi posse 
responderunt. Nos tamen in tanti momenti re mentem Nostram aperire 
cunctati sumus, ut enixis precibus supernum antea lumen posceremus, 
Quod quidem cum fecissemus, die tertia huius mensis, in quo festum 
Sacratissimi Corporis Christi Ecclesia celebrat, religiosissime litato eucha- 
ristico Sacrificio, adstantibus venerabilibus fratribus Nostris Antonio 
8S. R. E. Cardinali Vico, Episcopo Portuensi et Sanctae Rufinae, sacro- 
rum Rituum Congregationis Praefecto et Vincentio 8. R. E. Cardinali 
Vannutelli, Episcopo Ostiensi ac Praenestino, Sacri Conlegii Decano et 
Causae Relatore, una cum dilectis filiis Angelo Mariani, memoratae 
sacrorum Rituum Congregationis a secretis, et Carolo Salotti, Fidei 
promotore generali, sollemniter ediximus ad sollemnem Venerabilium 
Servorum Dei, quos « martyres Eucharistiae » nuncupant, Iacobi Salesii 
presbyteri ét Guillelmi Saltamochii coadiutoris beatificationem tuto procedi 
posse. Quapropter, precibus permoti plurimorum Episcoporum nec non 
Societatis Iesu universae, apostolica Nostra auctoritate, praesentium Lit- 
terarum tenore, concedimus ut iidem « Eucharistiae martyres » Venerabiles 
Dei Famuli Iacobus Salesius, sacerdos, Guillelmus Saltamochius, coadiutor, 
ambo e Societate Iesu, Beati in posterum nuncupentur, eorumque relliquiae 
publice christifidelium venerationi proponantur, non tamen in sollemnibus 
deferendae supplicationibus; itemque permittimus ut eorundem Servorum 
Dei imagines radiis decorentur. Praeterea, eadem apostolica auctori- 
tate Nostra, concedimus ut de eorundem quotannis Officium recitetur de 
Communi plurimorum Martyrum cum Lectionibus propriis, et Missa pari- 
ter de eodem Communi cum orationibus propriis celebretur, per Nos adpro- 
batis, iuxta Rubricas Missalis et Breviarii Romani. Huiusmodi vero Officii 
recitationem Missaeque celebrationem fieri dumtaxat largimur in dioecesi 
Claramontana et in Vivariensi, nec non in omnibus templis ac piis domi- 
bus, ubique terrarum sitis, quae ad Societatem Iesu pertineant, ab omni- 
bus fidelibus, tam saecularibus quam regularibus, qui horas canonicas 
recitare teneantur, et, quod ad Missas attinet, ab omnibus sacerdotibus 
ad templa confluentibus, in quibus eorundem Beatorum festum celebre- 
tur. Denique statuimus ut sollemnia beatificationis eorundem Venerabi- 
lium Dei Famulorum, servatis servandis, in dioecesibus Claramontana et 
Vivariensi supradictis, die ab Ordinario designando, peragantur, nec non 
in ecclesiis sive publicis sacellis praelaudatae Societatis Iesu intra annum 
ab iisdem sollemnibus in sacrosancta Patriarchali Basilica Vaticana rite 
celebratis. Non obstantibus Constitutionibus et ordinationibus Aposto- 
licis, ac decretis de non cultu editis, ceterisque contrariis quibuscumque. 

Volumus autem ut harum Litterarum exemplis etiam impressis, dum- 
modo manu Secretarii enunciatae Rituum Congregationis subscripta sint 
et sigillo Praefecti munita, eadem prorsus fides in disceptationibus etiam 
iudicialibus adhibeatur, quae Nostrae voluntatis significationi, hisce Lit- 
teris ostensis haberetur. 

Datum Romae, apud Sanctum Petrum, sub anulo Piscatoris, die v1 
mensis iunii anno MDCCCCXXyVI Pontificatus Nostri quinto. 


P. CARD. GASPARRI, a Secretis Status. 


III 


VEN. DEI FAMULA LUCIA FILIPPINI FUNDATRIX INSTITUTI MAGISTRARUM 
PIARUM AB EIUS COGNOMINE NUNCUPATARUM BEATA RENUNTIATUR. 


PIUS PP. XI 


Ad perpetuam rei memoriam. — Praestantiores inter virgines sanctas, 
quibus Itala tellus exeunte saeculo decimo septimo inclaruit, iure accen- 
senda est Venerabilis Serva Dei Lucia Filippini, quae, « Magistra sancta » 
merito appellata, institutricis missionem mirandum in modum absolvit, ac 
luculenter ostendit verae initium sapientiae esse timorem Domini. Ex Phi- 
lippo et Magdalena Filippini coniugibus ortum duxit Serva Dei, Tarqui- 
niensi in civitate, die XIII m. ianuarii an. MDCLXXU; at nondum sexennis, 
parentibus orbata, in disciplinam cessit avunculorum, iisque omnino sub- 
ditam se praebuit. Constat Luciam adhuc puerulam egregia animi indole 
enituisse, atque illa aetate, quae maxime solet ineptiis nugisque esse dedita, 
nihil eam fecisse pueriliter; sed ad sanctorum vestigia sectanda, secreto quo- 
dam instinctu permotam, singularia virtutum omnium et potissimum obe- 
dientiae, humilitatis, ac pudicitiae specimina exhibuisse; digna proinde 
habita est, quae adulescentula a parocho suo pro tradenda puellis catechesi 
eligeretur; commissumque munus tanta absolvit diligentia ac dexteritate, 
ut admirationem omnium laudesque promeruerit. Tunc contigit ut a De- 
cessore Nostro rec. mem. Innocentio PP. XI Tarquiniensi ac Faliscodu- 
nensi civitatibus Episcopus datus fuerit vir doctrina ac pietate insignis, 
Marcus Antonius Cardinalis Barbadicus, a praenobili veneta gente ortus, 
qui tanta dioecesi praebuit beneficia, ut adhuc duo post saecula, inibi 
memoria eius in benedictione supersit. Hic cum in lustrandis, sacra visita- 
tione, suae dioecesis regionibus, venisset Tarquiniensem ad urbem, de inte- 
gris Luciae moribus certior factus, continuo voluit Faliscoduni in asceterio 

ad Sanctae Clarae ancillam Dei conlocare. Et Cardinalis exspectationi 
satis superque respondit Lucia. Maiore enim alacritate ad perfectionis 
semitam decurrendam properavit Dei Famula: praepositarum monia- 
lium dicto audiens, ab otio et vanitatibus aliena, regulae observantissima, 
poenitentiae atque humilitatis cultrix eximia, prudens, iusta, misericors, 
ipso habitu atque ore modestiam referens et puritatem, in humana specie 
angelus visa est. Interea cum purpuratus ipse Praesul sapienti consilio 
cogitasset, de domo altrice Faliscodunensi aperienda, in qua, quasi in semi- 
nario quodam, magistrae tirocinium ponerent, unde posthac peregre ad 
puellas erudiendas mitterentur, Rosam Veneriniam accivit ad se, quae 
Viterbii iam simile conlegium constituendum curaverat. Ut Cardinalem 
voti compotem redderet illico Rosa Faliscodunum venit, eamque Clarense 
monasterium accepit hospitio. Heic Veneriniae datum est Lucia uti fami- 
liariter, et praeclaras Ancillae Dei animi ingeniique dotes demirata, quasi 
praesaga futuri, novit adulescentulam illam optimam fore Faliscodunen- 
sium magistrarum antistitam; remque Cardinali aperuit, qui frustra relu- 
ctantem Luciam ineunti Magistrarum Instituto praepositam voluit. Ita- 
que, in aedibus locaticiis, prima Magistrarum Piarum instituitur schola; 
eandemque non modo puellae, sed etiam, distincta in diaeta, nuptae ad 
religionem addiscendam ingrediuntur. Lucia magistra ac duce, saluber- 
rimi fructus percepti sunt; prudens enim Famula Dei nihil reliquit inten- 
tatum, nulli pepercit industriae, nullos detrectavit labores, ut futuras 
magistras verbo atque exemplo institueret, atque ad pietatis exercitatio- 
nes vocaret. Ut Cardinalis iussa impleret non modo ad 8. Clarae monaste- 
rii regimen assumpsit, et quae fuerat alumna obedientissima, iustissima 
moderatrix exstitit, atque asceterii disciplinam restituit; sed ad matrum 
familiarum statum animum convertit, et religiosae illarum educationi etiam 
actuose consuluit. Crucis vexillum praeferens, singulis Dominicis, plateas 
et compita lustrare consuevit, ut puellas ac mulieres in templo ad chri- 
stianam doctrinam acciret. Suavi praedita eloquio, insperatas Ancilla Dei 
deperditarum etiam mulierum conversiones obtinuit; ac tanta morum im- 
mutatio inde subsecuta est, ut ipse Cardinalis Barbadicus ad novas scholas 
aperiendas Luciam excitaverit. Quare Magistris peregre missis, brevi sunt 
undecim fundatae scholae, vel potius perfectae christianae vitae palae- 
strae, in quibus alumnae non modo litteras et feminea pensa, sed germa- 
nam pietatem addiscebant Deique timorem. Praeclara operis fama dioece- 
sis fines praetergressa, Almam hanc ad Urbem pervenit, et Decessor Noster 
Clemens PP. XI, cui, antequam ex hac vita migraret, Cardinalis Barba- 
dicus frugiferum Institutum etiam atque etiam supplicibus votis com- 
mendaverat, ne tanto spirituali bono Roma careret, ad Urbem compellavit 


Acta Pit PP. XI 277 


Luciam; atque ita anno MDCOCVII prima etiam hac in civitate, catholici 
Orbis principe, Magistrarum Piarum schola aperta est. Confluxerunt ad 
eam omnis condicionis puellae; nobiles romanae matronae, non minus 
quam principes viri, praesules et Cardinales opus laudarunt; et pia funda- 
trix licet paucos menses Romae morata sit, tam sancte se gessit, tanta 
virtutis exempla prodidit, ut sanctitatis famam singularem in Urbe quoque 
sibi conciliaverit. Non sine magno alumnarum moerore rediit Falisco- 
dunum, ibique quod vitae reliquum ei fuit, ad animas Deo lucrifaciendas, 
atque ad institutum Magistrarum amplificandum impendit. Balneoregii, 
Pitiliani, Tuderti, Nepesii, pluribusque aliis in civitatibus atque oppidis 
Magistrarum Piarum scholae patuerunt, quas sancta fundatrix suae non 
modo commoditatis sed valetudinis immemor, non itinerum asperitate, 
non caeli inclementia, non hyeme, non aestu deterrita, omnes lustravit 
indefessa, donec apostolicis fracta laboribus sexaginta annos agens, diro 
ac diutino consumpta morbo, sui obitus praenuntiato die, celebritate 
nempe Virginis ab Angelo salutatae, mense martio anno MDCCXXXHI, cae- 
lum intuens, hilarique vultu, placidissime animam efflavit. Conditum 
sepulcro corpus fere duo post saecula recognitum, repertum fuit satis ser- 
vatum. Atque, etsi ab obitu Servae Dei ad nostra tempora tam longa an- 
norum series effluxerit, tamen illius sanctitatis fama nunquam imminuta 
est, sed caelestibus quoque inclaruit signis, quibus omnipotens ipse Deus 
ancillae suae sanctitatem confirmare visus est. Qua re hoc vertente sae- 
culo de Beatorum caelitum honoribus ipsi Famulae Dei decernendis, penes 
sacrorum Rituum Congregationem Causa agitari coepta est et per decre- 
tum die ix m. iulii an. Mpccccxm editum, rec. mem. Pius PP. X Noster 
Praedecessor, introductionis Causae Commissionem signavit. Postea pro- 
bationibus iuridice sumptis, riteque expensis, Nos, sollemni decreto nono 
cal. decembres anno MpcccCxxIv edito, Venerabilis Dei Ancillae Luciae 
Filippini virtutes heroicum attigisse fastigium declaravimus. Continuo 
quaestio de miraculis suscepta est, quae ipsa Venerabili intercedente a Deo 
patrata ferebantur; ac rebus omnibus severissimo iudicio ponderatis, cum 
tria ex illis vera atque explorata iudicata fuerint, Nos, item sollemni decreto, 
secundo calendas apriles huius anni dato, de eorum veritatem constare su- 
prema Nostra auctoritate significavimus. Cum igitur esset de heroicis virtu- 
tibus ac de tribus miraculis prolatum consilium, illud discutiendum super- 
erat, num Venerabilis Serva Dei inter Beatos caelites recensenda tuto 
foret. Hoc dubium propositum est a venerabili fratre Nostro Ianuario 
Sanctae Romanae Ecclesiae Cardinali Granito Pignatelli di Belmonte, 
Episcopo Albanensi Causaeque Relatore, in generalibus comitiis coram 
Nobis habitis, in Aedibus Vaticanis, die x1m m. aprilis vertentis anni; 

omnesque, qui aderant, tam Cardinales, quam Sacrorum Rituum Consultores 
unanimi consensu affirmative responderunt. Nos tamen in tanti momenti 
re Nostram aperire mentem distulimus, donec fervidis precibus a luminum 
Patre subsidium posceremus. Quod cum impense fecissemus, tandem auspi- 
cata die, qua Sancti Ioseph inclyti B. Mariae Virginis Sponsi, Ecclesiae- 
que patroni sollemnitas agitur, nempe die xI kalendas maias huius pariter 
anni, eucharistica Hostia ferventer oblata, accitis adstantibusque venera- 
bilibus fratribus Nostris Antonio S. R. E. Cardinali Vico, Episcopo Por- 
tuensi et S. Rufinae, Sacrorum Rituum Congregationis Praefecto, et Ianua- 
rio 8. R. E. Cardinali Granito Pignatelli di Belmonte, Episcopo Albanensi 
et Causae Relatore, nec non dilectis filiis Angelo Mariani, laudatae Congre- 
gationis Secretario, itemque Carolo Salotti, Sanctae Fidei Promotore gene- 
rali, suprema Nostra auctoritate pronunciavimus tuto procedi posse ad 
Venerabilis Dei Famulae Luciae Filippini beatificationem. Quae cum ita 
sint, votis etiam annuentes tum plurimorum Antistitum, tum universae 
Familiae religiosae Magistrarum Piarum, quae, a Fundatricis cognomine 
Filippini vocatae, Romae domum principem ad 8S. Luciae de Gymnasiis 
habent, apostolica Nostra auctoritate, praesentium Litterarum tenore, 
facultatem facimus ut venerabilis Dei Famula Lucia Filippini Beatae 
nomine in posterum nuncupetur, et corpus eius ac lypsana sive relliquiae, 
non tamen in sollemnibus supplicationibus deferenda, publicae fidelium 
venerationi proponantur, atque eius imagines radiis decorentur. Praeterea 
eadem apostolica Nostra auctoritate concedimus ut de illa recitetur offi- 
cium et Missa celebretur singulis annis de Communi Virginum, cum lectio- 
nibus atque orationibus propriis per Nos adprobatis, iuxta rubricas Missalis 
et Breviarii Romani. Huiusmodi vero Officii recitationem Missaeque cele- 
brationem fieri dumtaxat largimur in dioecesibus Montis Falisci ac Tarqui- 
niensi; itemque omnibus in sacellis ac templis, quibus ubique terrarum uti- 
tur Institutum Magistrarum Piarum ab eadem Beata fundatum, et quod 
Fundatricis ipsius cognomine gaudet; quod ad Officii recitationem ab omni- 
bus fidelibus tam saecularibus quam regularibus, qui horas canonicas reci- 
tare teneantur, et, quod ad Missas attinet, ab omnibus sacerdotibus sive 
saecularibus sive regularibus, ad ecclesias in quibus festum agitur conve- 
nientibus. Facultatem denique impertimur ut sollemnia beatificationis 
Venerabilis Ancillae Dei Luciae Filippini supradictis in templis celebrentur, 
die ab Ordinario designando, intra annum postquam eadem sollemnia in 
sacrosancta Vaticana Patriarchali Basilica fuerint celebrata. 

Non obstantibus Constitutionibus et ordinationibus Apostolicis ac 
decretis de non cultu editis ceterisque contrariis quibuscumque. Volumus 
autem ut harum Litterarum exemplis etiam impressis, dummodo manu 

Secretarii enunciatae Rituum Congregationis subscripta sint et sigillo 
Praefecti munita, eadem prorsus fides in disceptationibus etiam iudicia- 
libus adhibeatur, quae Nostrae Voluntatis significationi, hisce Litteris 
ostensis, haberetur. 

Datum Romae, apud Sanctum Petrum, sub anulo Piscatoris, die XIII 
m. Iunii, an. MDOCCCXXVI, Pontificatus Nostri quinto. 


P. CARD. GASPARRI a Secretis Status. 


EPISTOLA 


AD EMUM P. D. IOANNEM TIT. 8. PANCRATI 8. B. E. PRESB. CARD. BONZANO, 
QUEM LEGATUM MITTIT CHICAGIAM AD CONGRESSUM EUCHARISTICUM UNI- 
VERSALEM VIGESIMUM OCTAVUM. 


PIUS PP. XI 


Dilecte fili Noster, salutem et apostolicam benedictionem. — Conven- 
tum omnibus ex gentibus Eucharisticum, proximo mense habendum Chi- 
cagiae, in urbe Foederatarum Americae Civitatum, cum ob amplitudinem 
opulentiamque admodum nota, tum catholicorum numero studioque flo- 
rentissima, ut ipse non modo tuae dignitatis splendore illustres, sed etiam, 
quod pluris est, ut, Romani Pontificis personam sustinendo, sancte mode- 
reris, Legatum te a latere Nostrum, quemadmodum haud multo ante monui- 
mus, harum fide atque auctoritate Litterarum, renuntiamus. Facile equi- 
dem prospicimus, te, ad gravissimi muneris perfunctionem destinatum, 
ingenti cum gratulatione ac plausu in illa immensitate regionum exceptum 
iri, cum praecipue ob eam, qua Nostri ex America filii Nos prosequuntur, 
plenam reverentiae voluntatem, tum iis quoque de causis, quae ad te Nos 
deligendum impulere. Vidéris enim, illuc traiiciendo, quasi civis ad cives 
redire, quibus quidem tua praesentid ductuque diu, cum Apostolicam illic 
legationem obires, frui licuit et multiplicibus tuae pietatis exemplis re- 
creari. Eiusmodi profecto eventum, de quo rationem aliquando habendam 
in ipsis Foederatarum Civitatum annalibus iure meritoque arbitramur, 
tali affertur magnificentia apparari — curante potissimum Purpurato 
Patre qui archidioecesim illam tam digne regit ac sollerter, — ut superio- 
rum Conventuum gloriam huius gloria aliquantum obscuratura videatur. 
Quod quis aut doleat aut moleste ferat, si quidem externae celebritati, 
utique maximae, haud impares christianae vitae fructus adiungantur, et 
iuniores populi senioribus nullo pacto in divinae caritatis agnitione cultu- 
que concedant? Ecquid, provecta iam nunc horum ordinatione ac tempera- 

tione congressuum, sperare hodie ex Chicagiensi non liceat, quando ab 
Eucharisticis Canadensibus coetibus, abhinc annos undecim Marianopoli 
actis, tam insignis in omnem septentrionalem Americam vis beneficiorum 
influxit, multo uberius ibidem christifidelium in Eucharistiam sanctissi- 
mam religione aucta? Etenim iam tum pius mos est passim inductus, fitque 
hodie usitatior, unius horae spatio adorandi colendique communiter Augu- 
stum Sacramentum, semel in hebdomade vel in mense publicae venera- 
tioni propositum: ex quo fieri oportuit, ut populares non pauci divino epulo 
crebrius ali assuescerent. Verum, fore ut proximus, cui, dilecte fili Noster, 
praeeris, Conventus omnibus salutaris quam maxime exsistat evadatque 
communi, vel hominum a catholica unitate seiunctorum, admiratione 
dignissimus, inde etiam coniici potest, quod, cum is in Foederatis Civita- 
tibus primus habeatur — in iis, inquimus, Civitatibus, quas fere bis cen- 
ties catholicorum centena milia incolunt — ingens Chicagiam horum coibit 
multitudo, praeter eos plurimos, qui cum ex frigentissima Alaskae plaga et 
reliqua America, tum ex regionibus Europae paene omnibus, tum etiam 
ex Sinis, ex Iaponia, ex India, ex Africa aut singulatim aut gregatim con- 
venturi perhibentur. Quae vero, dilecte fili Noster, in coetibus referenda 
disceptandave proponuntur, nosti idcirco Nobis vehementer probari, quia, 
cum ad christianam vitam Eucharistiae cultu usuque consecrandam alen- 
damque unice omnia ac singula, etsi varia ratione, pertineant, eo demum 
evadunt, ut homines arctius interiusque cum Christo coniungant et de 
ipsa Christi vita vivere iubeant. Recte haec quidem cogitata atque ad com- 
munem disputationem proposita; oportet enim in singulis excitari illam 
quam mysticarum rerum scriptores interiorem vitam appellant. Quae cum 
sit « conversatio... in caelis », eademque, quo plus ardet caritas vel deferve- 
scit, eo magis valeat vel remittat, patet omnino, ipsam ex Eucharistiae 
Sacramento pendére, quod quidem natura operaque sua illuc potissimum 
spectat, ut caritatem in anima augeat animaeque cum Deo communionem 
perficiat. Interioris autem vitae exercitatio quibusnam nutritur crescitque 
artibus nisi orationis spiritu, nisi altiore animi cultu, nisi nostra ipsorum 
devotione quadam et abnegatione? Quid vero haec efficiat omnia, nisi 
intentior sacrae cenae participatio, in qua Christus Iesus a terrenis nos 
rebus ad superas, suae bonitatis suique amoris dulcedine, trahit atque 
evehit, vitaeque suae eucharisticae exemplis facit, ut eius, similitudinem 
arripiendo, sanctitatem imitemur? Atque ex eiusmodi hominibus, qui, 
etsi forte caelestibus assueti dapibus, interiorem tamen aut neglegunt 
vitam aut metuunt, quid facias nisi christianos quosdam virtutum robore 
destitutos atque ad propugnandum pro sanctissimis rebus parum idoneos? 
Num per eos ipsos militiam, qua gloriatur Ecclesia, beatorum sanctorumque 

caelitum augeas? Ac semet ipsos nonne fallunt, qui putant posse se, sui 
oblitos suaeque perfectionis indiligentes, solidas afferre rei catholicae uti- 
litates proximorumque emendationem curare aeternamque salutem? Haec 
quidem cupimus ut attingas atque explanes, dilecte fili Noster, cum, pro 
tuo munere, universum coetum auspicando alloquéris; at alia quoque volu- 
mus, caritati eorum, qui Chicagiam per eos dies celebraturi sunt, Nostris 
verbis commendes. Dicimus expetendum promovendumgue dissidentium 
fratrum ad Romanam Ecclesiam reditum, « ut omnes unum sint »; sacras 
dicimus Missiones multo latius proferendas, ut templa et altaria Christo 
sub specierum velis latenti, per terras nondum suavi eius iugo subactas, 
multiplicentur novique Eucharistiae adoratores veteribus accedant. Iter 
igitur, ad Nostri expletionem mandati, dilecte fili Noster, confidenter ingre- 
dere cum probatissimis iis, quos, ut Cardinali Archiepiscopo et civitati 
gratificaremur, tibi socios adiunximus, et vota atque omina laeti exitus 
Nostra cum Chicagiensibus civibus cumque advenis universis communices. 
Doceto item eos omnes, quamquam doceri opus fortasse non est, quo divi- 
nae Eucharistiae et arctius adhaerebunt et maiorem honorum copiam pri- 
vatim publiceve deferent, eo cariores Christi Iesu Vicario futuros, qui ipsos 
non una de causa iam caros habet. Caelestium interea luminum donorum- 
que auspicem, paternaeque benevolentiae Nostrae testem, tibi, dilecte 
fili Noster, dilecto item filio Nostro Cardinali Chicagiensium Archiepi- 
scopo iisque universis qui Conveatui Eucharistico adfuturi sunt, aposto- 
licam benedictionem peramanter impertimus. 

Datum Romae apud Sanctum Petrum, die xvi mensis maii anno 
MDCCCCXXVI, Pontificatus Nostri quinto. 


PIUS PP. XI 


Acta, vol. XVIII, a. 7. — 1-7-9026 

ACTA SS. CONGREGATIONUM 


SUPREMA SACRA CONGREGATIO S. OFFICII 


AD OMNES LOCORUM ORDINARIOS CUM APOSTOLICA SEDE PACEM ET COM- 
MUNIONEM HABENTES: DE CREMATIONE CADAVERUM. 


INSTRUCTIO 


Cadaverum cremationis praxi nonnullis in regionibus, posthabitis ite- 
ratis Sedis Apostolicae in contrarium declarationibus atque ordinationi- 
bus, in dies, ut relatum est, invalescente, ne tam gravis abusus, ubi iam 
obtinuit, confirmetur aliove extendatur, Suprema haec Sacra Congrega- 
tio Sancti Officii muneris sui esse ducit locorum per orbem Ordinariorum 
hac super re attentionem denuo instantiusque, probante SSmo Domino 
Nostro, excitare. 

Et primo quidem, quum non pauci, etiam inter catholicos, barbarum 
hunc morem, nedum christianae sed et naturalis erga defunctorum corpora 
pietatis sensui constantique Ecclesiae, inde a primis eius initiis, discipli- 
nae plane repugnantem, veluti unum e potioribus hodierni, ut aiunt, civilis 
progressus scientiaeque valetudinis tuendae meritis celebrare non dubi- 
tent ; haec eadem Sacra Congregatio christiani gregis Pastores quam vehe- 
mentissime hortatur ut concreditas sibi oves omnimodis edocendas curent 
hoc reapse consilio a christiani nominis hostibus cadaverum cremationem 
laudari ac propagari ut, animis a mortis consideratione speque corporum 
resurrectionis paulatim aversis, materialismo sternatur via. Quamvis igitur 
cadaverum crematio, quippe non absolute mala, in extraordinariis rerum 
adiunctis, ex certa gravique boni publici ratione, permitti queat et revera 
permittatur; communiter tamen ac veluti ex regula ordinaria eidem operam 
vel favorem praestare, impium et scandalosum ideoque graviter illicitum 
esse nemo non videt; meritoque proinde a Summis Pontificibus pluries, 
novissime vero per recens editum Codicem iuris canonici (can. 1203 § 1) 
reprobatam fuisse ac reprobari. 

Ex quo etiam patet quod, etsi iuxta decretum diei 15 decembris 1886 
(Collect. P. F., n. 1665) Ecclesiae ritus et suffragia non inhibeantur « quoties 
agatur de iis quorum corpora non propria ipsorum sed aliena voluntate 

cremationi subiiciuntur »; quum tamen id (ut in ipso decreto expresse 
adnotatur) eatenus valere tenendum sit, quatenus per opportunam de- 
clarationem « cremationem non propria defuncti sed aliena voluntate 
electam fuisse » scandalum efficaciter removeri queat, sicubi specialia 
rerum temporumque adiuncta id sperare non sinant, funerum ecclesiasti- 
corum hoc quoque in casu prohibitionem integram manere dubitari non 
potest. 

Valde autem longe a veritate abesse, evidenter, dicendi sunt qui, ex 
speciosa ratione quod aliquem religionis actum defunctus, dum viveret, 
exercere solitus esset vel quod ultimo vitae momento pravam voluntatem 
forte retractare potuerit, licitum censent exsequias ecclesiasticas eidem, 
praesente cadavere, de more persolvere, licet hoc postea, ex propria ipsius 
defuncti dispositione, sit igni tradendum. Quum enim de hac coniectata 
retractatione nihil certo constare queat, nullam ipsius in foro externo 
rationem haberi posse palam est. 

Vix vero notatu dignum videtur, omnibus hisce in casibus in quibus 
non licet pro defuncto funebria ecclesiastica celebrare, ne licere quidem eius 
cineres sepultura ecclesiastica donare vel quomodocumque in coemeterio 
benedicto asservare; sed ad praescriptum canonis 1212 in separato loco 
esse reponendos. Quodsi forte civilis loci auctoritas, Ecclesiae infensa, vi 
contrarium exigat, ne desint sacerdotes ad quos spectat, qua par est 
animi fortitudine, huic apertae Ecclesiae iurium violationi obsistere, emis- 
saque congrua protestatione, ab omni abstineant interventu. Tum, data 
occasione, praestantiam, utilitatem ac sublimem ecclesiasticae sepulturae 
significationem seu privatim seu publice praedicare ne cessent, ut fideles, 
Ecclesiae intentionem apprime edocti, a cremationis impietate deter- 
reantur. 

Et quoniam, denique, haec omnia ad optatum finem, nisi viribus unitis, 
haud facile erit deducere; mens est Sacrae Congregationis ut diversarum 
regionum ecclesiasticarum Sacrorum Antistites, si quando res id exigat, 
penes proprium Metropolitam convenientes, insimul exquirant, discutiant, 
statuant quid ad rem magis opportunum in Domino iudicaverint; et de 
consiliis hac super re simul initis deque eorum exequutione atque effectu 
Sanctam Sedem deinde informent. 

Datum Romae ex Aedibus Sancti Officii die 19 iunii 1926. 


R. CARD. MERRY DEL VAL. 

SACRA CONGREGATIO CONSISTORIALIS 


NONANTULAN. 


UNIONIS 


DECRETUM 


Ex decreto huius Sacrae Congregationis Consistorialis dato die decima 
quinta decembris anni millesimi octingentesimi vigesimi et ex Litteris 
Apostolicis desuper expeditis, constitutum fuit ut Episcopus Mutinensis 
pro tempore existens in Commendam obtineret abbatiam nullius S. Sil- 
vestri de Nonantula, olim iuri metropolitico Archiepiscopi Ravennatensis 
suppositam, atque uno eodemque tempore utrique dicecesi et territorio 
respectivis ex Apostolica dispensatione praesideret. 

Quod revera hucusque servatum est, eo vel magis cum temporis pro- 
gressu Mutinensis Ecclesia ad gradum et honorem metropolitanae Eccle- 
siae evecta fuerit, ac insuper cum abbatia de Nonantula, a quocumque 
metropolitico iure ac subiectione Archiepiscopi Ravennatensis exempta 
ac liberata, metropolitico iuri Archiepiscopi Mutinensis in consueta forma 
decreto diei vigesimae tertiae septembris anni millesimi nongentesimi 
secundi fuerit subiecta. 

Nune autem Ssmus Diius Noster Pius div.. Prov. PP. XI, omnibus 
mature perpensis ac rei canonicae abbatiae de Nonantula prospicere ac 
definitive providere intendens, statuere dignatus est ut eadem de qua 
supra abbatia, quae ad haec usque tempora in Commendam tantum 
Archiepiscopo Mutinensi pro tempore exsistenti commissa fuerat, deinceps 
strictiori iure metropolitanae Mutinensi Ecclesiae eiusque pro tempore 
Antistiti constringatur. 

Hoc ergo Consistoriali Decreto, perinde valituro ac si Apostolicae 
sub plumbo Litterae expeditae fuissent, idem Ssmus Diius Noster, 
suppleto, quatenus opus sit, quorum interest vel interesse praesumant 
consensu, certa scientia ac de Apostolicae potestatis plenitudine, abba- 
tiam nullius S. Silvestri de Nonantula, hucusque in Commendam tan- 
tum Archiepiscopo Mutinensi pro tempore concreditam, metropolitanae 
Ecclesiae Mutinensi in perpetuum unitam decernit ac declarat, sicut de 
facto unit, ita ut in posterum Archiepiscopus Mutinensis pro tempore, 

Abbas quoque Nonantulanus pleno ac proprio iure praedicetur, servatis 
in omnibus sacrorum canonum praescriptis. 

Contrariis non obstantibus quibuscumque. 

Datum Romae, ex Aedibus Sacrae Congregationis Consistorialis, die 
prima maii anni millesimi nongentesimi sexti. 


sa C. Carp. De Lal, Epise. Sabinen. et Mandelen., Secretarius. 


L. & 8. 
+ Fr. Raphael C., Archiep. Thessalonicen., Adsessor. 


SACRA CONGREGATIO RITUUM 


I 


BEATIFICATIONIS ET CANONIZATIONIS VEN. SERVAE DEI BARTHOLOMAEAE 
CAPITANIO FUNDATRICIS PRIMARIAE INSTITUTI SORORUM A CARITATE 
IN OPPIDO LUERE BRIXIENSIS DIOECESIS. 


SUPER DUBIO 


An, stante virtutum et duorum miraculorum approbatione, tuto procedi possit 
ad solemnem eiusdem Ven. Servae Dei Beatificationem? 


Sapientissimo rerum omnium moderatoris Dei, cuncta fortiter suavi- 
terque disponentis, consilio accidere videtur, ut temporibus nostris alta- 
rium honores decernantur Ven. Bartholomaeae Capitanio, virgini lectis- 
simae, quae adhuc puella Francisci Assisiensis spiritu in patrio asceterio 
S. Clarae imbui studuit et Aloysii Gonzaga, quem sibi in patronum adlegit, 
mores ac praecipue integritatem et puritatem animi referre statuit, reti- 
nuitque alacriter ad postremam usque vitae lineam. Virgines et Angelos 
imitata nonnisi quae Domini sunt cogitavit, ut esset sancta corpore et spiritu. 
Atque sua vivendi agendique ratione passim honestari illo praeconio me- 
ruit, quod de 8. Philippo Nerio romanae Rotae Auditorium protulit: Fius 
puritatis candor etiam ex facie atque oculis emicabat. Persuasum insuper 
eidem erat actum omnino de sanctitate esse, si humilitatis ornamento care- 
ret, quam Christus Dominus nos docuit verbis et exemplo suo, aiens: Di- 
scite a me, quia mitis sum et humilis corde (Matth., XI, 29). Quare aureum 
illud Thomae a Kempis effatum in deliciis habens ama nesciri et pro nihilo 
reputari, laudes et blanditias a se avertebat, ac nihil ipsi optatius contin- 
gere poterat, quam despici et contemni ab aliis. 

Dum igitur solemnia apparantur ad pie recolendam memoriam pretiosi 
obitus, septem saecularis, Francisci Assisiensis, et Sanctorum caelitum 
honorum, quibus Aloysius Gonzaga binis ab hine saeculis auctus fuit, admo- 
dum opportune sane contingit, etiam Ven. Bartholomaeae Capitanio, 
quae utriusque virtutum exempla sectanda suscepit, sanctitatem solemni 
Apostolicae Sedis decreto celebrare aliisque ad imitandam proponere. 

Peropportunum praeterea videtur huius Ven. Famulae Dei, quae iuven- 
tuti sancte erudiendae et opitulandis tum in nosocomiis tum in privatis 
domibus egenis et aegrotis vires suas impendit, atque novi sodalitii funda- 
menta, huiusmodi operibus plane addicti, iecit, insignia merita extollere 
hac nostra aetate, quum munus puellas edocendi et aegrotis opportuna sup- 
peditandi auxilia committitur feminis, quae facile novi generis doctrinas 
disseminare et a christianae religionis officiis aegrotantes abducere moliun- 
tur. Utinam pro sua quisque conditione exempla et monita servaret, quae 
Ven. Bartholomaea Capitanio, tum voce tum scriptis, praebuit assidue: 
quanto minus aetas haec infelix exundanti malorum colluvie obrueretur! 

Eius itaque virtutibus heroicis declaratis per decretum octavo idus 
ianuarias, anno millesimo nongentesimo secundo, solemniter edito: atque 
per alterum sexto nonas maias latum, de binis miraculis, ipsa suffragante, 
a Deo patratis, nihil aliud supererat, iuxta huius sacri fori statuta, inqui- 
rendum, nisi ut ad discutiendum exhiberetur dubium, an Ven. Serva Dei 
Bartholomaea Capitanio publico cultu, qui Beatos decet, tuto foret deco- 
randa. Itaque in sacrae Rituum Congregationis generali conventu, die 
decima prima vertentis mensis et anni coram Sanctissimo Domino nostro 
Pio Papa XI coacto, Reverendissimus Cardiualis Caietanus Bisleti, causae 
Relator, dubium sequens proposuit: « An, stante virtutum et duorum mira- 
culorum approbatione, tuto procedi possit ad solemnem Ven. Bartholomaeae 
Capitanio Beatificationem ». Quotquot convenerant Reverendissimi Cardi- 
nales et Patres Consultores concordi suffragatione responderunt; suam 
tamen sententiam pandere distulit Beatissimus Pater, ut novis precibus 
uberius divinae sapientiae lumen exposceret. 

Hodiernam vero diem designavit, quae memorandum immediate 
praecedit eventum, quo Spiritus Domini replevit orbem terrarum; atque 
mystico et incruento sacrificio religiosissime oblato, ad se advocavit Reve- 
rendissimos Cardinales Antonium Vico, Episcopum Portuensem et S. Rufi- 
nae, sacrae Rituum Congregationi Praefectum, et Caietanum Bisleti, cau- 
sae Relatorem, una cum R. P. Carolo Salotti, 8S. Fidei Promotore generali, 
meque infrascripto Secretario: quibus adstantibus, Pontificio solio assi- 
dens edixit: Tuto procedi posse ad solemnem Ven. Bartholomaeae Capitanio 
Beatificationem. 

Hoc autem decretnm publici iuris fieri, in sacrorum Rituum Congrega- 
tionis acta referri, Litterasque Apostolicas in forma Brevis de beatifica- 
tionis solemnibus in Patriarchali Basilica Vaticana, quum primum licuerit, 
celebrandis, expediri iussit, decimo primo calendas iunias, anno millesimo 
nongentesimo vicesimo sexto. 


8 A. Carp. Vico, Ep. Portuen. et S. Rufinae, 
S. R. C. Praefectus. 
L. S. 
Angelus Mariani, Secretarius. 


II 


BEATIFICATIONIS SEU DECLARATIONIS MARTYRII VENERABILIUM SERVORUM 
DEI IACOBI SALESII SACERDOTIS ET GUILLELMI SALTAMOCHII COADIU- 
TORIS E SOCIETATE IESU, AUBENACI IN ODIUM FIDEI INTERFECTORUM. 


SUPER DUBIO 


An constet de martyrio et causa martyrii praefatorum Venerabilium Servorum 
Dei, nec non de signis seu miraculis, in casu et ad effectum, de quo agitur? 


Si quod umquam exstitit religionis nostrae sacratissimum mysterium, 
cuius odio apprime Ecclesia ab haereticis impeteretur scriptis et nefariis 
omne genus artibus, id ferme fuit augustissimum Eucharistiae Sacramen- 
tum, in quo miserator Dominus supremum amoris pignus reliquit, et redem- 
ptionis memoriam numquam interituram constituit. Hoc odio Tarcisius 
acolytus, Christi sacramenta gerens, caesus viae Appiae lapides suo san- 
guine cruentavit; hoc odio Iacobus et Guillelmus, Societatis Iesu dignissimi 
alumni, quum omni ope contenderent, ut veram Christi praesentiam in 
eucharistico Sacramento Aubenaci anno 1593 ab impiis haereticorum cona- 
tibus vindicarent, ab haereticis comprehensi gloriosam mortem oppetie- 
runt. Pater Iacobus Salesius, cui comes a suis moderatoribus datus fuerat 
Guillelmus Saltamochius, Aubenacum concesserat, ut sacras conciones ad 
populum haberet, quum uterque ab haereticis captus est, atque P. Iacobus 
ad disputationem de Eucharistiae dogmate invitatus, haec ad haereticos 
verba convertit: Date mihi biblia sacra, et ostendam vobis, quomodo vestri 
ministri decipiant vos et ad inferos deducant; quibus auditis, ex ministris 
quidam satanico furore incensus clamitare coepit: Occidite, occidite hos 
falsos profetas: sufficerent hi duo ad inficiendum totum mundum! Hisce 
vocibus perceptis, satellites ambos rapiunt ad supplicium. Pater Iacobus 

animam suam, genibus flexis, pie Deo commendavit, et precem pro tyrannis 
suis adiecit, aiens: Domine, ignosce illis. Frater Guillelmus pari constantia, 
pugionibus confossus, spiritum Deo reddidit. Eorum vero corpora ignomi- 
nia maxima sunt affecta, aliaque gesta quae acerrimum haereticorum odium 
in catholicam fidem luculentissime patefecerunt. Christiana vero gens eos 
uti martyres habuit, eosdemque Eucharistiae, propter quam passi fuerant, 
martyres nuncupavit. 

Vix atque iudiciales inquisitiones proferre licuit, haec coepta est mar- 
tyrii causa, conditisque Apostolicis tabulis, iisque legitimis declaratis, 
prima disceptatio est habita super utriusque Servi Dei martyrio penes 
Reverendissimum Cardinalem Vincentium Vannutelli, causae Relatorem, 
die nona mensis februarii vertentis anni. Die autem vicesima tertia martii 
coactus est, in Vaticana aula Congregationum, praeparatorius coetus, atque 
die decima prima vertentis mensis universus sacrae Rituum Congregatio- 
nis coetus coram Sanctissimo Domino nostro Pio Papa XI congregatus 
est; in eoque memoratus causae Relator ad discutiendum hoc dubium pro- 
posuit: An constet de martyrio et causa martyrii praefatorum Venerabilium 
Dei Servorum, nec non de signis seu miraculis, in casu et ad effectum, de 
quo agitur? 

Singuli tum Reverendissimi Cardinales, tum Patres Consultores suas 
ex ordine sententias protulere; quibus perceptis Beatissimus Pater precibus 
exposcendam esse superni luminis copiam ratus est, antequam decreto- 
riam sententiam pronunciaret. 

Quum autem eam ferre decrevisset, hodiernam diem constituit, pervi- 
gilium iucundorum solemnium Pentecostes; ideoque, sacro religiosissime 
perlitato, accersiri iussit Reverendissimos Cardinales Antonium Vico, 
Episcopum Portuensem et S. Rufinae, sacrae Rituum Congregationi Prae- 
fectum, et Vincentium Vannutelli, Episcopum Ostiensem et Praenesti- 
num, sacri Collegii Decanum, causae Relatorem, una insimul cum R. P. 
Carolo Salotti, 8. Fidei Promotore generali, meque infrascripto Secretario, 
eisque adstantibus solemni decreto sanxit: Ita constare de martyrio et causa 
martyriit Venerabilium Dei Servorum Iacobi Salesii et Guillelmi Saltamochii, 
ut ad ulteriora procedi possit. 

Praesens decretum publici iuris fieri et in acta sacrae Rituum Congre- 
gationis referri mandavit, decimo primo calendas iunias anno millesimo 
nongentesimo vicesimo sexto. 


he A. Carp. Vico, Ep. Portuen. et S. Rufinae, 
S. R. C. Praefectus. 
L. & 8. 


Angelus Mariani, Secretarius. 

III 


BEATIFICATIONIS SEU DECLARATIONIS MARTYRII VENERABILIUM SERVORUM 
DEI IACOBI SALESII SACERDOTIS ET GUILLELMI SALTAMOCHII COADIUTO- 
RIS E SOCIETATE IESU, AUBENACI IN ODIUM FIDEI INTERFECTORUM. 


SUPER DUBIO 


An, stante approbatione martyrii et causae martyrii, nec non dispensatione 
a signis seu miraculis, ad tramitem canonis 2116 § 2 Codicis iuris cano- 
nici, tuto procedi possit ad solemnem praefatorum Venerabilium Dei 
Servorum Beatificationem? 


Felicitate quadam accidere videtur, ut nobilissima haec praefatorum 
Dei Famulorum causa, quae multo maturius optatam metam attingere 
valuisset, si fortuito diu non latuissent episcopales inquisitiones de eorum- 
dem nece rite adornatae, hac nostra aetate absolvatur, Beatorumque Mar- 
tyrum honores solemniter decernantur duobus ex inclyta Societate Iesu 
alumnis, qui, declinante saeculo decimo sexto, Aubenaci in Gallia, saeviente 
Calviniana insectatione, pro Christi Iesu praesentia in sacratissimo Eucha- 
ristiae Sacramento ab haereticorum ausibus vindicanda inique mactati sunt. 
Dum enim ingenti cum gaudio conspicimus mirifice augeri ubique terrarum 
pietatem et cultum in sanctissimam Eucharistiam, quae una in se comple- 
ctitur quidquid catholica religio maxime mirandum habet, et per quam 
Christus Dominus divitias sui erga homines amoris effudit, ceu Synodus Tri- 
dentina docet (Sess. XIII, cap. 2); dum certatim in oppidis ac frequentissi- 
mis urbibus conventus celebrari, proximosque vel in remota America appa- 
rari scimus, unde veri adoratores maximam hauriunt spiritus alacritatem, 
novosque eadem caritate succendunt, atque insimul iniurias reparare sata- 
gunt, quibus haeretici hoc Sacramentum augustissimum afficiunt; nihil sane 
opportunius, nihil felicius quam aetate hac, qua, ita disponente Deo, veluti 
sancta aemulatio orta est in cultu erga eucharisticum Sacramentum pro- 
vehendo et amplificando, praefatorum Dei Famulorum, qui tamquam Fu- 
charistiae martyrcs agnoscuntur, exemplum debitis praeconiis celebrare, et 
christianae plebi imitationi proponere. Ipsi enim verbo et opere docue- 
runt, Filium Dei, qui humanam earnem assumpsit, esse in sanctissima 
Eucharistia praesentem, ipsiusque Christi corpus, qui in caelis sedet ad 
dexteram Patris, hoc Sacramento contineri, adorandumque fore omnigenis 
obsequentis ac devoti animi significationibus. 

Neminem sane latet, exempla magis quam verba plebis corda movere; 
eapropter sperare fas est, multiplicatis intercessoribus, Deum nobis liben- 
tius esse concessurum, ut, talibus provocati exemplis, dimicare et vincere 
hostem possimus, ut, parta victoria,.cum iisdem Sanctis in regnis caelestibus 
triumphemus (S. Ioann. Chrys., in Serm. 7 de martyr.). 

Laetetur itaque universa Ignatiana sodalitas, quae antiquam peren- 
nemque laudem strenue oppugnandi haereses, et in sacrorum dogmatum 
defensione suorum filiorum vitam numquam faciendi pretiosiorem, sibi 
gloriam, novis hisce exemplis, instaurare valet, atque duobus praefatis 
Venerabilibus alumnis suis praeclara illa tribuere iure potest, quae Eccle- 
sia canit de sanctis martyribus Ioanne et Paulo: Isti sunt duae olivae, et 
duo candelabra lucentia ante Dominum: habent potestatem claudere caelum 
nubibus et aperire portas eius, quia linguae eorum claves caeli factae sunt. 
Pater Iacobus Salesius ex glorioso certamine cum haereticis palmam retu- 
lit; frater Guillelmus etiam heroicae obedientiae praemium promeruit; 
namque, cum a morte se eripere potuisset, sodali suo adhaerere maluit 
eiusque famulatui permanere addictum, quam in moderatorum suorum 
mandats delinquere. 

De utriusque Venerabilis Servi Dei martyrio et martyrii causa triplex 
instituta est iudicialis actio, latumque undecimo calendas iunias vertentis 
anni solemne decretum. Adeo vero luculenta et explorata martyrii veritas 
ex habitis sueta severitate super eodem disceptationibus apparuit, ut causae 
Actores a signis seu miraculis in specie probandis relevari, ad iuris nostri 
tramitem, obtinuerint, Apostolico accedente decreto sub die vigesima 
sexta superioris mensis maii. Quo autem actorum series integra foret, 
unum adhuc expendendum supererat: utrum Beatorum Martyrum hono- 
res praefatis duobus Venerabilibus Dei Servis tuto decerni possent. Hoc 
praestitit Reverendissimus Cardinalis Vincentius Vannutelli, causae Rela- 
tor, proposito in coetu universo sacrae Rituum Congregationis coacto 
coram Sanctissimo Domino nostro Pio Papa XI, calendis huius mensis, 
sequenti dubio: An stante approbatione martyrii et causae martyrii, nec 
non dispensatione a signis seu miraculis ad tramitem canonis 2116 § 2 Codi- 
cis iuris canonici, tuto procedi possit ad solemnem eorumdem Famulorum 
Dei Beatificationem? Singuli qui aderant tum Reverendissimi Cardinales 
tum Patres Consultores unanimi suffragatione affirmative responderunt; 
nihilominus Beatissimus Pater preces esse iterandas censuit ut in negotio 
adeo gravi uberior divini luminis copia impetraretur. 

Quum vero mentem suam aperire constituisset, hodiernam auspicatis- 
simam diem selegit, qua annuum solemne festum Corporis Christi celebra- 
tur; ideoque, sacra religiosissime oblata Hostia, accersiri mandavit Reve- 

rendissimos Cardinales Antonium Vico, Episcopum Portuensem et S. Rufi- 
nae, sacrae Rituum Congregationi Praefectum, et Vincentium Vannutelli 
Episcopum Ostiensem et Praenestinum, sacri Collegii Decanum causaeque 
Relatorem, una insimul cum R. P. Carolo Salotti, 8S. Fidei Promotore 
generali, meque infrascripto Secretario. Quibus adstantibus, Pontificio 
solio assidens solemniter edixit: Tuto procedi posse ad solemnem Venera- 
bilium Dei Servorum Iacobi Salesii et Guillelmi Saltamochii Beatificationem. 

Atque hoe decretum de more promulgari, in acta sacrorum Rituum 
Congregationis recenseri, Litterasque Apostolicas in forma Brevis de bea- 
tificationis solemnibus in Patriarchali Basilica Vaticana, quum primum 
licuerit, celebrandis, expediri iussit, tertio nonas iunias, anno millesimo 
nongentesimo vicesimo sexto. 


he A. Carp. Vico, Ep. Portuen. et S. Rufinae, 
S. R. C. Praefectus. 


Angelus Mariani, Secretarius. 


IV 
DUBIA 


CIRCA IMAGINEM VEL STATUAM SSMI CORDIS IESU IN ALTARI SSHI SACRA- 
MENTI COLLOCATAM. 


Sacrae Rituum Congregationi pro solutione opportuna exposita sunt 
sequentia dubia, nimirum: 

I. An statua, repraesentans Dominum Nostrum Iesum Christum detecto 
Corde, collocari possit in altari ubi permanenter custoditur Sanctissima 
Eucharistia, non tamen supra tabernaculum, sed retro, apud parietem? 

Et quatenus negative ad I: 

II. An supradicta statua, repraesentans Dominum Nostrum Iesum 
Christum, detecto Corde, perpetuo exponi valeat in aedicula facta in pariete 
apud quem exstat altare, in quo permanenter custoditur Sanctissima 
Eucharistia? 

Et Sacra eadem Congregatio, audito specialis Commissionis suffragio, 
propositis quaestionibus respondendum censuit: Affirmative ad utrumque, 
iuxta prudens Ordinarii indicium. 

Atque ita rescripsit ac declaravit; servatis servandis, Die 23 Aprilis 1926. 


b+ A. CARD. Vico, Ep. Portuen. et S. Rufinae, 


S. C. Pracfectus. 
L. 5. 
Angelus Mariani, Seeretarius. 

APPENDIX 


VICARIATUS URBIS 


Citatio edictalis 
ROMANA 
NULLITATIS MATRIMONII (TAGLIAVIA-LENKEVITCH) 


Ignorandosi la residenza ed il luogo di attuale dimora del Signor Vence- 
slao Lenkevitch,,. convenuto in questa causa, col presente editto, si cita il 
suddetto Signore a comparire personalmente o per mezzo di procuratore 
legittimamente costituito, davanti al sottoscritto presidente del Tribunale 
collegiale, nella sede del Tribunale del Vicariato di Roma — Piazza della 
Pigna 12 — il giorno 5 luglio 1926, alle ore 10 a. m., per manifestare la sua 
volonta, in merito all’azione di nullita del suo matrimonio, promossa con- 
tro di lui da sua moglie Maria Tagliavia, avvertendolo, che non presentan- 
dosi sara dichiarato contumace e si procedera oltre nella trattazione della 
causa in sua assenza. 

Coloro che hanno notizia del domicilio dell’attuale dimora di detto 
convenuto, procurino, se ed in quanto é possibile, che questi venga a cono- 
scenza della presente citazione edittale. * 

Roma dalla Sede del Tribunale del Vicariato, 5 giugno 1926. 


L. 8. Angelo Can. Sinibaldi, Presidente del Tribunale. 


B. De Felicis, Cancelliere. 


* Etant inconnu le lieu de la demeure actuelle de Monsieur Venceslas 
Lenkevitch, defendeur en cette cause, par le présent édit nous le citons 4 com- 
paraitre, par propre personne, ou par un procureur légitimement constitué, 
au Siége du Tribunal du Vicariat de Rome (Piazza della Pigna, num. 12) le 
5 Juillet 1926, & 10 heures du matin, pour manifester sa volonté au sujet de 
l’action de nullité de son mariage, promue contre lui par son épouse, Marie 
Tagliavia; et nous l’avertissons que s'il ne se présentait pas, il sera déclaré 
contumace et on agira en son absence. 

Toute personne qui ait connaissance de la résidence actuelle de M. Len- 
kevitch est priée de bien vouloir, autant qu’il est possible, faire parvenir & ce 
Monsieur la nouvelle de cette citation. 

Giovedi 6 maggio Sua Santita ha ricevuto in Udienza di 
formalita il Signor Conte Paolo Manassei di Collestatte, Inviato 
Straordinario e Ministro Plenipotenziario della Repubblica di 
S. Marino, il quale ha presentato le Lettere che lo accreditano 
in questa qualifica. 


Mercoledi 9 giugno Sua Santita ha ricevuto in solenne Udienza 
S. E. il Signor Marchese Antonio de Magaz, Ambasciatore Straor- 
dinario e Plenipotenziario di Spagna, per la presentazione delle 
Lettere Credenziali. 


SACRA CONGREGAZIONE DEI RITI 


Martedi, 1 giugno 1926, nel Palazzo Apostolico Vaticano, dinanzi all’augusta 
presenza del Santo Padre, si é tenuta la Congregazione Generale dei Sacri Riti, 
nella quale gli Emi e Rmi Signori Cardinali, i Rmhi Prelati ed i Consultori 
Teologi, hanno discusso e dato il loro voto dapprima sul dubbio detto del tuto 
per la solenne beatificazione dei Venerabili Servi di Dio Giovanni Sales Sacer- 
dote e Guglielmo Saultemouche Coadiutore, della Compagnia di Gesi, uccisi in 
Aubenas in odio alla Fede, e parimenti sul dubbio detto del tuto per la solenne 
beatificazione del Ven. Servo di Dio Michele Abba Ghebre Sacerdote aggre- 
gato alla Congregazione della Missione, ucciso in odio alla Fede; e infine sul dub- 
bio del martirio e della causa del martirio, dei segni o miracoli del Servo di 
Dio Natale Pinot sacerdote secolare, ucciso, come si asserisce, in odio alla Fede. 


Martedi, 8 giugno, nel Palazzo Apostolico Vaticano, si é tenuta la Congrega- 
zione Ordinaria dei Sacri Riti, nella quale al giudizio degli Emi e Rrhi Signori 
Cardinali, componenti la medesima, sono state sottoposte le seguenti materie: 


1. Intorno alle virti: del Beato Gioacchino Piccolomini, Laico professo 
dell’Ordine dei Servi di Maria, per procedere alla discussione dei miracoli. 

2. Intorno alla riassunzione della Causa di Canonizzazione della Beata 
Anna Maria Taigi, Madre di famiglia, del Terzo Ordine dei Religiosi Scalzi 
della Santissima Trinita. 

3. Intorno alla riassunzione della Causa di Canonizzazione della Beata 
Maria Bernarda Soubirous, della Congregazione delle Suore della Carita e del- 
l’Istituzione Cristiana di Nevers. 

4. Intorno alla riassunzione della Causa di Canonizzazione del Beato Mar- 
tino de Porres, Terziario professo dell’Ordine di 8. Domenico. 

5. Intorno alla concessione ed approvazione dell’Officio e Messa in onore 
dei Beati Lorenzo Imbert, vescovo di Capsa e Compagni martiri, nonché dell’elo 
gio da inserirsi nel Martirologio. 

6. Intorno alla concessione ed approvazione dell’Officio e Messa in onore 
di S. Giovanni Eudes, Missionario Apostolico ed Istitutore della Congregazione 
di Gesi e Maria e dell'Ordine della Beata Maria Vergine della Carita, ¢ intorno 
all’elogio da inserirsi nel Martirologio. 

7. Intorno alla concessione ed approvazione dell’Officio e Messa in onore 
della Beata Maria Michela del Santissimo Sacramento, Fondatrice dell’Istituto 
delle Ancelle del SS.mo Sacramento e della Carita, nonché dell’elogio da inse- 
rirsi nel Martirologio. 

8. Intorno alla concessione ed approvazione dell’Officio e Messa in onore 
del Beato Pietro Giuliano Eymard, Sacerdote Fondatore della Congregazione 
dei Preti del SS.mo Sacramento, nonché dell’elogio da inserirsi nel Martirologio. 


Martedi, 22 giugno 1926, nel Palazzo Apostolico Vaticano si é tenuta la 
Congregazione dei Sacri Riti Particolare, nella quale gli Emi Signori Cardinali 
nonché i Rmi Prelati Officiali, componenti la medesima, hanno discusso e 
dato il loro voto sopra le seguenti materie: 

1. Intorno al Culto, in ossequio ai Decreti di Urbano VIII, non mai prestato 
al Servo di Dio Ezechiele Moreno Diaz, dell’Ordine dei Romitani Recolletti 
di S. Agostino, Vescovo di Pasto. 

2. Intorno al Culto, in ossequio ai Decreti di Urbano VIII, non mai prestato 
alla Serva di Dio Placida Viel, seconda Superiora Generale dell’Istituto delle 
Scuole Cristiane della Misericordia. 

3. Intorno al Culto, in ossequio ai Decreti di Urbano VIII, non mai prestato 
alla Serva di Dio Maria Domenica Mazzarello, Confondatrice e prima Supe- 
riora dell’Istituto delle Figlie di Maria Ausiliatrice. 

4. Intorno alla validita dei Processi Ordinario ed Apostolico costruiti per 
la Causa del Ven. Servo di Dio Giovanni Claudio Colin, Sacerdote e Fondatore 
della Societ& di Maria. 

5. Intorno alla validita dei Processi costruiti sopra il martirio e circa il Culto 
non mai prestato al Servo di Dio Der Gomidas Keumurgian Sacerdote e Par- 
roco Armeno ucciso, come si asserisce, in odio alla Fede. 

6. Intorno alla validita del Processo Apostolico costruito nella Curia eccle- 
siastica di Siena sopra un miracolo, da Dio operato per intercessione della 
Ven. Serva di Dio Teresa Margherita Redi, Religiosa professa dell’Ordine dei 
Carmelitani Scalzi. 

7. Intorno alla validit& dei Processi Ordinario ed Apostolico per la Causa 
del Servo di Dio Guglielmo Giuseppe Chaminade, Sacerdote e Fondatore della 
Societa di Maria volgarmente detta dei Marianisti. 

8. Intorno alla validita dei Processi Ordinario ed Apostolico per la Causa della 
Serva di Dio Gioacchina De Vedruna De Mas, Fondatrice dell’Istituto delle 
Suore Carmelitane della Carita. 

9. Intorno alla validita dei Processi Ordinario ed Apostolico per la Causa 
del Servo di Dio Domenico Lentini, Sacerdote secolare. 

10. Intorno alla validita dei Processi Ordinario ed Apostolico per la Causa 
della Serva di Dio Gemma Galgani, Vergine seeolare. 

11. Intorno alla validit&a dei Processi Ordinario ed Apostolico per la Causa 
della Ven. Serva di Dio Anna Javouhey, Fondatrice dell’Istituto delle Suore 
di S. Giuseppe da Cluny. 

12. Intorno alla validita dei Processi Ordinario ed Apostolico per la Causa 
del Servo di Dio Fr. Corrado da Parzham, Laico professo dell’Ordine dei Minori 
Cappuccini. 

13. Intorno alla validit&a dei Processi Ordinario ed Apostolico per la Causa 
del Servo di Dio Lodovico Pavoni, Sacerdote e Fondatore della Congregazione 
dei Figli di Maria Immacolata. 

14. E finalmente intorno alla validita dei Processi Ordinario ed Apostolico 
per la Causa della Serva di Dio Maria De Matthias, Fondatrice dell’Istituto 
delle Suore de! Preziosissimo Sangue di Nostro Signore Gest Cristo. 


SEGRETERIA DI STATO 


CONGREGAZIONI ASSEGNATE AI NOVELLI CARDINALI 


Con Biglietti della Segreteria di Stato in data 24 giugno 1926, il Santo 
Padre Pio XI, felicemente regnante, si ¢ degnato di assegnare: 

All’ Emo Sig. Card. Bonaventura Cerretti, le Sacre Congregazioni di Pro- 
ganda Fide, Cerimoniale e degli Affari Ecclesiastici Straordinari. 

All’ Emo Sig. Card. Luigi Capotosti, le Sacre Congregazioni dei Sacramenti 
del Concilio e dei Religiosi. 

All’Emo Sig. Card. Carlo Perosi, le Sacre Congregazioni del 8. Offizio, 
Concistoriale e dei Seminari e delle Universita degli Studi. 


NOMINE 


Con Brevi Apostolici, il Santo Padre Pio XI felicemente regnante, si é 
degnato di nominare: 


19 aprile 1926. Monsig. Arturo Wynen, Uditore del Tribunale della 8S. R. Rota. 


21 . » Monsig. Raffaele Boyer, Cappellano comune soprannumerario 
della Cappella Pontificia. 
24 » » L’Etho Sig. Cardinale Francesco Ragonesi, Protettore del- 


UV’ Istituto delle Minime Suore del S. Cuore (Pistoia). 
17 maggio » =L’Emo Sig. Cardinale Guglielmo Van Rossum, Protettore della 

« Catholic Students’ Mission Crusade » (Cincinnati). 
16 giugno » L’Emo Sig. Cardinale Enrico Gasparri, Protettore dell’ Arci- 

confraternita dei Ss. Angeli Custodi (Roma). 


Assistenti al Soglio Pontificio: 


14 dicembre 1925. Monsig. Felice Guillibert, Vescovo di Fréjus. 
2 marzo 1926. Monsig. Edoardo Giovanni O’ Dea, Vesc. di Seattle (U.S. A.). 


12 » »  Monsig. Antonio Lega, Arcivescovo di Ravenna. 

23 » »  Monsig. Luigi Spandre, Vescovo di Asti. 

15 aprile »  Monsig. Francesco Campos Barreto, Vescovo di Campinas. 
30» »  Monsig. Pietro Giuseppe Hurt, Vescovo di Nuova Segovia. 


28 maggio » Monsig. Anselmo Rizzi, Vescovo di Adria. 


Protonotarit Apostolici ad instar participantium: 


6 ottobre 1925. Monsig. Daniele Fuenzalida, dell’archidiocesi di Santiago. 
» » » Monsig. Melchisedech Del Canto, della medesima archidiocesi. 
23 novembre » Monsig. Ippolito Constabile, della diocesi di Pelotas. 

12 gennaio 1926. Monsig. Giuseppe C. Me Lean, della dioc. di Charlottentown. 


23 febbraio 


21 aprile 
30 » 

I maggio 
11 " 


24 ottobre 1925. 


5 dicembre 


12 gennaio 1926. 


11 febbraio 


» 


23 marzo 
10 aprile 
17 
19 
26 

I maggio 
» 

4 

8 
11 
31 

1 giugno 
2 » 

9 » 
14 
13° marzo 
26 maggio 
31 

9 giugno 


» 


» 


» 


Monsig. 
Monsig. 


Monsig. 
Monsig. 


Leone Maurice, della diocesi di Chicoutimi. 
Armando Lamarclhe, dell’archid. di San Domingo. 
Giuseppe Pinazzi, della diocesi di Piacenza. 
Carlo Auner, della diocesi di Bucarest. 


Monsig. Clemente Mejia, della diocesi di Merida. 


Monsig. 


Monsig. 
Monsig. 
Monsig. 
Monsig. 
Monsig. 
Monsig. 
Monsig. 
Monsig. 
Monsig. 
Monsig. 
Monsig. 
Monsig. 
Monsig. 
Monsig. 
Monsig. 
Monsig. 
Monsig. 
Monsig. 
Monsig. 
Monsig. 


Monsig. 
Monsig. 
Monsig. 


Monsig. 
Monsig. 


. Monsig. 


Monsig. 


Monsig. 


Monsig. 


Prelati Domestici di 8S. 8.: 


Alessandro Francesco Kelly, della diocesi di Peter- 
borough. 

Francesco Sacco, della diocesi di Sant’Agata dei Goti. 
Maurizio Me Donald, della diocesi di Charlottentown. 
Arturo Kenny, dell’archidiocesi di New York. 
Francesco J. Quinn, della dioc. di Syracuse (U.S. A.). 
Giacomo M. Peak, della medesima diocesi. 
Pasquale Laperuta, della diocesi di Caserta. 
Simone Weisinger, della dioc. di Columbus (U.S. A). 
Antonio Mueller, della diocesi di Innsbruck. 
Francesco Sasse, dell’archidiocesi di Colonia. 
Armando Luigi G. M. Olichon, dell’archid. di Parigi. 
Guglielmo Zelliger, dell’archidiocesi di Strigonia. 
Leopoldo Mori, della diocesi di Cremona. 

Vincenzo Misuraca (Roma). 

Ladislao Zalka, della diocesi di Giavarino. 

Carlo Varitz, della medesima diocesi. 

Antonio Hruby, della diocesi di Kéniggritz. 

Luigi Gamaleri, della diocesi di Ventimiglia. 
Giuseppe Dargaud, della diocesi di Autun. 
Giovanni Brady, della diocesi di Los Angeles. 
Giuseppe di Gesii Crespo Melendes, della diocesi di 
Barquisimeto. 

Emmanuele Arteaga y Belemcourt, dell’archidiocesi 
di Avana. 

Tacito Ronconi, del Patriarcato di Venezia. 

Carlo Gamba, della diocesi di Chioggia. 

Francesco van Olmen, dell’archidiocesi di Malines. 
Pietro Ravelli, della diocesi di Chioggia. 


NECROLOGIO 


Tommaso Esser, Vescovo tit. di Sinide. 

Rinaldo Camillo Rousset, Arecivescovo di Reggio 
Calabria. 

Felice Guillibert, Vescovo di Fréjus. 

Giorgio Glosauer, Vescovo tit. di Ermopoli Mag- 
giore, rito lat. 

